open-index/open-wikipedia-markdown huggingface dataset:
ଟୋକାଟା ଫସିଗଲା

**ଟୋକାଟା ଫସିଗଲା**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ୨୦୧୮ ମସିହାର ରଥଯାତ୍ର ସମୟରେ ମୁକ୍ତିଲାଭ କରିଥିଲା ଏହି କଥାଚିତ୍ରଟି । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରମ ଅଗ୍ର‌ୱାଲ । ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ସବ୍ୟସାଚୀ ମିଶ୍ର ଏବଂ ଏଲିନା ସାମନ୍ତରାୟ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ନାୟିକ ଏଲିନା ଏବଂ ନାୟକ ସବ୍ୟସାଚୀ ଏହି କଥାଚିତ୍ରଟିରେ ପ୍ରଥମଥର ପାଇଁ ଏକାଠି ଅଭିନୟ କରିଥଲେ, ଅବଶ୍ୟ ପୂର୍ବରୁ ଉଭୟ ଭଙ୍ଗୁର୍ ସିମେଣ୍ଟ ପାଇଁ ଏକ ବିଜ୍ଞାପନରେ ଏକାଠି କାମ କରିଥିଲେ । ହାସ୍ୟ ଅଭିନେତା ପପୁ ପମ ପମ ଏହି କଥାଚିତ୍ରଟିରେ ସବ୍ୟସାଚୀଙ୍କର ସାଙ୍ଗ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସବ୍ୟସାଚୀ ମିଶ୍ର - ବଣ୍ଟି
* ଏଲିନା ସାମନ୍ତରାୟ
* ପପୁ ପମ ପମ - ରାଧେ
* ଲିପ୍ସା ମିଶ୍ର
* ପ୍ରିୟଙ୍କା ପାଣିଗ୍ରାହୀ
* ମିହିର ଦାସ
* ପ୍ରଦ୍ୟୁମ୍ନ ଲେଙ୍କା
* ସଲିଲ ମିତ୍ର
* ଶୈଳନ୍ଦ୍ର ପରିଡ଼ା

## କାହାଣୀ
ଚଳଚ୍ଚିତ୍ରର କାହାଣୀ ଅନୁସାରେ ପପୁ ପମ ପମ ଏଲିନା ସାମନ୍ତରାୟଙ୍କର ଭୀଣେଇ ଏବଂ ସେ ଏଲିନାଙ୍କର ବାହାଘର ଭାଙ୍ଗିବା ପାଇଁ ତା'ର ସାଙ୍ଗ ସବ୍ୟସାଚୀଙ୍କର ସାହାଯ୍ୟ ନିଅନ୍ତି । ମାତ୍ର ଧୀରେ ଧୀରେ ସବ୍ୟସାଚୀ ଏଲିନାଙ୍କ ପ୍ରେମରେ ପଡ଼ିଯା'ନ୍ତି ।

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ନିବେଦିତା, ହ୍ୟୁମାନ ସାଗର, ସୌରିନ୍ ଭଟ୍ଟ୍, ଆର୍.ଏସ୍. କୁମାର, ଅସୀମା ପଣ୍ଡା, ଅର୍ପିତା, କୌସିକ୍, ସବ୍ୟସାଚୀ ଓ ପପୁ ପମ ପମ ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ପୋସ୍ଚୁରାଲ ଅର୍ଥୋସ୍ଟାଟିକ ଟାକିକାର୍ଡ଼ିଆ ସିଣ୍ଡ୍ରୋମ

**ପୋସ୍ଚୁରାଲ ଅର୍ଥୋସ୍ଟାଟିକ ଟାକିକାର୍ଡ଼ିଆ ସିଣ୍ଡ୍ରୋମ** (ଇଂରଜୀ ଭାଷାରେ **Postural orthostatic tachycardia syndrome** ବା **ପିଓଟିଏସ** (**POTS**) ଏକ ବେମାରୀ ଯେଉଁଥିରେ ଶୋଇଥିବା (lying) ଅବସ୍ଥାରୁ ହଠାତ୍ ଉଠିପଡ଼ିଲେ ଟାକିକାର୍ଡ଼ିଆ (increase in heart rate) ବା ଦୃଦ୍‌ଗତି ହାର ବୃଦ୍ଧି ହୋଇଯାଏ । ଏଥିଯୋଗୁ ହାଲୁକା ମୁଣ୍ଡ (lightheadedness), ଚିନ୍ତା ସମସ୍ୟା, ଝାପସା ଦୃଷ୍ଟି (blurry vision), ଦୂର୍ବଳତା ଆଦି ଲକ୍ଷଣମାନ ଦେଖାଯାଇପାରେ । ଉପ‌ଯୁକ୍ତ ଚିକିତ୍ସା କଲେ ପ୍ରାୟ ୯୦% ରୋଗୀଙ୍କ ଅବସ୍ଥାରେ ଉନ୍ନତି ଘଟେ । ପ୍ରାୟ ୨୦ ବର୍ଷ ବୟସରେ ରୋଗ ଆରମ୍ଭ ହୁଏ ଓ ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି ।
 
## ଆଧାର 
## External links 
ଶ୍ରେଣୀ:ଚିକିତ୍ସା ବିଜ୍ଞାନ
ଆକ୍ୟୁଟ ମାୟେଲଏଡ ଲିଉକେମିଆ

**ଆକ୍ୟୁଟ ମାୟେଲଏଡ ଲିଉକେମିଆ** ବା **ଏଏମଏଲ** (**acute myeloid leukemia** or **AML**) ରୋଗ ଏକ ପ୍ରକାର କର୍କଟ ରୋଗ ଯେଉଁଥିରେ ଅସ୍ଥିମଜ୍ଜାରେ (bone marrow) ଥିବା ମାୟେଲଏଡ (myeloid) ଶ୍ରେଣୀର ରକ୍ତ ଜୀବକୋଷ (blood cells) ପ୍ରଭାବିତ ହେବା ଫଳରେ ଅସାଧାରଣ ଜୀବକୋଷ ସମୂହ ସୃଷ୍ଟି ସେଠାରେ ହୋଇ ମଜ୍ଜା ଓ ରକ୍ତରେ ସଞ୍ଚାଳିତ ହୁଅନ୍ତି ଓ ହେମାଟୋପଏସିସ (normal blood cells) ବା ସାଧାରଣ ଲୋହିତ ରକ୍ତ କଣିକା ସୃଷ୍ଟିରେ ବାଧା ଉତ୍ପନ୍ନ କରିବା ଫଳରେ ରକ୍ତର କାର୍ଯ୍ୟରେ ବାଧା ସୃଷ୍ଟି ହୁଏ । ମସ୍ତିଷ୍କ, ଚର୍ମ ଓ ମାଢ଼ିକୁ ମଧ୍ୟ ଏହି ରୋଗର ବିସ୍ତାର ହୋଇପାରେ ।

ଧୂମ୍ରପାନ (Smoking), ପୂର୍ବରୁ ପାଇଥିବା କେମୋଥେରାପି (chemotherapy) ବା ରାଡିଏସନ ଥେରାପି (radiation therapy), ମାୟେଲୋଡିସପ୍ଲାସ୍ଟିକ ସିଣ୍ଡ୍ରୋମ (myelodysplastic syndrome), ବେଞ୍ଜିନ (benzene) ଆଦି କାରକ ଯୋଗୁ ଏହି ରୋଗ ସଙ୍କଟ ସୃଷ୍ଟି ହୋଇଥାଏ । ଯୁକ୍ତରାଷ୍ଟ୍ର ଆମେରିକାରେ ସମୁଦାୟ କର୍କଟ ରୋଗ ଜନିତ ମୃତ୍ୟୁର ୧.୮% ମୃତ୍ୟୁ ଏହି ରୋଗ ଯୋଗୁ ହୁଏ ।

## ଆଧାର 
## External links 
* 
* GeneReviews/NIH/NCBI/UW entry on Familial Acute Myeloid Leukemia (AML) with Mutated CEBPA
* PDQ statement on AML for health professionals at National Cancer Institute

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଅମିତା ଅଗ୍ରୱାଲ୍

**ଅମିତା ଅଗ୍ରୱାଲ୍**, ୧୯୬୦ ଜନ୍ମିତ, ଅଖିଳ ଭାରତୀୟ ଚିକିତ୍ସା ପ୍ରତିଷ୍ଠାନ, ଦିଲ୍ଲୀରୁ ସ୍ନାତ୍ତକୋତ୍ତର ଓ ସଞ୍ଜୟ ଗାନ୍ଧୀ ପୋଷ୍ଟ୍ ଗ୍ରାଜୁଏଟ୍ ଇନଷ୍ଟିଚ୍ୟୁଟ୍ ଅଫ୍ ମେଡ଼ିକାଲ୍ ସାଇନ୍ସରୁ କ୍ଲିନିକାଲ୍ ଇମୁନୋଲୋଜିରେ ଡିଏମର ଡିଗ୍ରୀ ପାଇଥିଲେ । ସଞ୍ଜୟ ଗାନ୍ଧୀ ଅନୁଷ୍ଠାନରେ ୧୯୯୬ରେ ସେ ତାଙ୍କର କର୍ମ ଜୀବନ ଆରମ୍ଭ କରିଥିଲେ । ସେ କ୍ଲିନିକାଲ୍ ଇମୁନୋଲୋଜି ଓ ରୁମାଟୋଲୋଜି ବିଭାଗର ଅଧ୍ୟକ୍ଷ ଥିଲେ ।

## ଆଧାର
## ବାହ୍ୟ ଆଧାର 
*
କୋମାର୍ରଜୁ ଆଟ୍ଚାମାମ୍ବା

**ଡଃ କୋମାର୍ରଜୁ ଆଟ୍ଚାମାମ୍ବା** (ଜନ୍ମ ୬ ସେପ୍ଟେମ୍ବର ୧୯୦୬) ଜଣେ ଭାରତୀୟ ଆଇନଜ୍ଞ, ସ୍ତୀ ରୋଗ ବିଶେଷଜ୍ଞ, ପ୍ରସୂତି ବିଜ୍ଞାନୀ, ରାଜନୀତିଜ୍ଞ ଓ ପୂର୍ବତନ ରାଜ୍ୟସଭା ସଦସ୍ୟ ।

## ଜୀବନୀ
ସେ ତେଲୁଗୁ ଭାଷାରେ *ପ୍ରସୂତି- ଶିଶୁ ପୋଷଣ* ନାମରେ ଏକ ବହି ଲେଖିଥିଲେ, ଯାହାର ମୂଳଲକ୍ଷ୍ୟ ଥିଲା, ଶିଶୁମାନଙ୍କ ବିକାଶକୁ ନେଇ ଥିବା ପାରମ୍ପରିକ ଭୁଲ ଧାରଣାକୁ ଦୂର କରିବା । ସେ ମଧ୍ୟ ମହିଳାମାନଙ୍କ ପାଇଁ *ମହିଳା* ନାମରେ ଏକ ପତ୍ରିକା ପ୍ରକାଶନ କରିଥିଲେ । ସେ ୧୯୪୦ରେ ଶ୍ରୀ ଭେଙ୍କଟରମଣ ଶାସ୍ତ୍ରୀଙ୍କୁ ବିବାହ କରିଥିଲେ ଓ ସେମାନଙ୍କର ତାନ୍ୟା ନାମକ ଏକ କନ୍ୟା ସନ୍ତାନ ଅଛି । 

୨୦୦୬ରେ ତାଙ୍କ ଜନ୍ମ ଶତ ବାର୍ଷିକୀ ହାଇଦ୍ରାବାଦଠାରେ ଅନୁଷ୍ଠିତ ହୋଇଥିଲା ।

## ଆଧାର
## ବାହ୍ୟ ଆଧାର
* Dr. Komarraju Atchamamba at Lok Sabha
ରୁଦ୍ର ପାଣିଗ୍ରାହୀ

**ରୁଦ୍ର ପାଣିଗ୍ରାହୀ**, ଜଣେ ଓଡ଼ିଆ କଥାଚିତ୍ର ଅଭିନେତା । ସେ ୨୦୧୧ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୧ ମସିହାରେ ସେ ନାରାୟଣ ଘଡ଼େଇଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର *ମନେ ରହିବ ଏ ପ୍ରେମ କାହାଣୀ* ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ରୁଦ୍ର ୨୦୧୭ ମସିହାରେ ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ *ଜୀନାର ଜୀବନସାଥୀ*ରେ ଭାଗନେଇଥିଲେ ଏବଂ ଜୀନାଙ୍କୁ ବିବାହ କରିଥିଲେ ।

## ଅଭିନୟ ଜୀବନ
ରୁଦ୍ର ୨୦୧୧ ମସିହାରେ ଓଡ଼ିଆ କଥାଚିତ୍ର *ମନେ ରହିବ ଏ ପ୍ରେମ କାହାଣୀ* ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ରୁଦ୍ରଙ୍କ ସ‌ହ ନାୟିକା ଭାବରେ ଅଭିନୟ କରିଥିଲେ ରୂପାଲି । ଏହପରେ ସେ ୨୦୧୪ରେ *ଗଳ୍ପ ନୁହେଁ ଅଳ୍ପ ଦିନର*, ୨୦୧୫ରେ *ଆପନା ହାଥ ଜଗନ୍ନାଥ*, ୨୦୧୬ରେ *ଝିଅଟା ବିଗିଡ଼ିଗଲା* ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ *ପ୍ରେମୀ ଦିୱାନା* ମୁକ୍ତିଲାଭ କରିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ମଥାରେ ଦେଇ ପାଟ ଓଢ଼ଣୀ

**ମଥାରେ ଦେଇ ପାଟ ଓଢ଼ଣୀ**, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନାମ ଚରଣ ସାହୁ । ଲକ୍ଷ୍ମୀପ୍ରିୟ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସନ୍ତୋଷ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରଞ୍ଜନ ମିଶ୍ର କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିହିର ଦାସ, ପୁଷ୍ପା ପଣ୍ଡା, ଜର୍ଜ ତିଆଡ଼ି, ପିଣ୍ଟୁ ନନ୍ଦ, ଜୀବନ ପଣ୍ଡା, ଶୁଭ୍ରାଂଶୁ, ଭୂପତି, ଶକ୍ତି ବରାଳ, ଭବାନୀ ଚରଣ ରଥ, ଅମ୍ରିତା, ସନ୍ତୋଷ ମିଶ୍ର, ତ୍ରିଭୂବନ ପଣ୍ଡା, ଚିନ୍ମୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଦୀପକ ବାରିକ
* ନିକିତା
* ମିହିର ଦାସ
* ପୁଷ୍ପା ପଣ୍ଡା
* ଜର୍ଜ ତିଆଡ଼ି
* ପିଣ୍ଟୁ ନନ୍ଦ
* ଜୀବନ ପଣ୍ଡା
* ଶୁଭ୍ରାଂଶୁ ନାୟକ
* ଭୂପତି ତ୍ରିପାଠୀ
* ଶକ୍ତି ବରାଳ
* ଭବାନୀ ଚରଣ ରଥ
* ଅମ୍ରିତା
* ସନ୍ତୋଷ ମିଶ୍ର
* ତ୍ରିଭୂବନ ପଣ୍ଡା
* ଚିନ୍ମୟ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶାନା ଦେଇଥିଲେ ଅନାମ ଚରଣ ସାହୁ । ବସନ୍ତରାଜ ସାମଲ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ଚିତ୍ରା ଭରୁଚା

**ଚିତ୍ରା ଭରୁଚା** (ଜନ୍ମ ୬ ଅପ୍ରେଲ୍ ୧୯୪୫) ଜଣେ ପୂର୍ବତ୍ତନ ହେମାଟୋଲୋଜିସ୍ଟ୍ ଓ ବିବିସିର ପୂର୍ବତ୍ତନ ଉପ ଚେୟାରପର୍ସନ ।ବିବିସିର ମୁଖ୍ୟ ହେବାରେ ସେ ପ୍ରଥମ ମହିଳା ଓ ପ୍ରଥମ ଦକ୍ଷିଣ ଏସୀୟ ।

ମଦୁରାଇ ଜନ୍ମିତ ଏହି ଭାରତୀୟ ୧୯୭୨ରୁ ଯୁକ୍ତରାଜ୍ୟରେ ରହି ଆସୁଛନ୍ତି ।

## ଆଧାର
ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ

**ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ** ବା **ଏନଏମଏସ** (ଇଂରାଜୀ ଭାଷାରେ **Neuroleptic malignant syndrome** or **NMS**) ଏକ ପ୍ରାଣ ଘାତକ ପ୍ରତିକ୍ରିୟା ଯାହା ନିଉରୋଲେପ୍ଟିକ ବା ଆଣ୍ଟିସାଇକୋଟିକ (neuroleptic or antipsychotic medication) ଔଷଧ ସେବନ କଲେ ହୋଇପାରେ । 
ଅତ୍ୟୁଚ୍ଚ ତାପାମାତ୍ରା (High fever|, ଦ୍ୱନ୍ଦ୍ୱ (confusion), ଶକ୍ତ ମାଂସପେଶୀ, ଭିନ୍ନ ଭିନ୍ନ ଧରଣର ରକ୍ତଚାପ, ସ୍ୱେଦ ନିର୍ଗତ ଆଦି ଲକ୍ଷଣ ଦେଖାଯାଏ ।

ନିଉରୋଲେପ୍ଟିକ ପରିବାରର ଯେ କୌଣସି ଔଷଧ ଯୋଗୁ ଏହି ବେମାରୀ ହୋଇପାରେ କିନ୍ତୁ ଆଟିପିକାଲ ଆଣ୍ଟିସାଇକୋଟିକ (atypicals) ଅପେକ୍ଷା ଟିପିକାଲ ଆଣ୍ଟସାଇକୋଟିକ ଓଷଧର (typical antipsychotics) ଅଧିକ ରୋଗ ସଙ୍କଟ ଥାଏ । ଅଳ୍ପ ମାତ୍ରାର ଆଣ୍ଟିସାଇକୋଟିକ ଔଷଧ ନେଇ ଅନେକ ଲୋକଙ୍କର ରୋଗ ଉପଶମ ହୁଏ । 
 

ମାନସିକ ରୋଗ ଚିକିତ୍ସାଳୟରେ (psychiatric hospitals) ନିଉରୋଲେପ୍ଟିକ ଔଷଧ ନେଉଥିବା ରୋଗୀଙ୍କ ମଧ୍ୟରୁ ବାର୍ଷିକ ପ୍ରତି ୧୦୦,୦୦୦ରୋଗୀରେ ୧୫ ଜଣ ଏହି ରୋଗାକ୍ରାନ୍ତ ହୁଅନ୍ତି ।  ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହେଉଛନ୍ତି । ବିଂଶ ଶତାବ୍ଦୀରେ ଦ୍ୱିତୀୟ ଭାଗରେ ପ୍ରତି ବର୍ଷ ୨% ଅଧିକ ଲୋକ ଆକ୍ରାନ୍ତ ହେଉଥିଲେ ।  ଏହି ରୋଗ ବିଷୟରେ ପ୍ରଥମେ ସନ ୧୯୫୬ରେ ଲିଖିତ ବିବରଣୀ ଆସିଥିଲା । 
 
## ଆଧାର 
## ବାହ୍ୟ ଲିଙ୍କ 
* NINDS Neuroleptic Malignant Syndrome Information Page—NIH.
* Canadian Movement Disorder Group—cmdg.org.
* NMS —currentpsychiatry.com
* Instructional Video for Detection of NMS —Medical Instructional Media.

ଶ୍ରେଣୀ:ଚିକିତ୍ସା ବିଜ୍ଞାନ
ରଶ୍ମି ରଞ୍ଜନ ସାହୁ

**ରଶ୍ମି ରଞ୍ଜନ ସାହୁ**, ଓଡ଼ିଶାର ଜଣେ ବଡ଼ି ବିଲଡର । ସେ ୨୦୧୩-୨୦୧୬ ୪ବର୍ଷ ଧରି "ମିଷ୍ଟର ଓଡ଼ିଶା" ପ୍ରତିଯୋଗିତା ଜିତିଛନ୍ତି ଓ ଭାରତୀୟ ଦଳକୁ ମଧ୍ୟ ପ୍ରତିନିଧିତ୍ୱ କରିଛନ୍ତି । ପରିବାର ଆର୍ଥିକ ଦୁରାବସ୍ଥା ଓ ପ୍ରାୟୋଜକଙ୍କ ଅଭାବଯୋଗୁ ତାଙ୍କୁ ଭୁବନେଶ୍ୱର ସିଆରପି ଛକଠାରେ ବରା-ପକୁଡ଼ି ଦୋକାନକରି ଗୁଜୁରାଣ ମେଣ୍ଟାଇବାକୁ ପଡେ ।

ରଶ୍ମି ରଞ୍ଜନ, ସାଲେପୁରର ମୂଳବାସିନ୍ଦା । ପାଠ ପଢ଼ିବା ଓ ପିତାଙ୍କୁ ସାହାଯ୍ୟ କରିବାପାଇଁ ସେ ଭୁବନେଶ୍ୱର ଆସିଥିଲେ । ୨୦୧୦ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକତ୍ତୋର ପାଠ ସମାପ୍ତ କରିଛନ୍ତି । ୨୦୧୦ମସିହାରୁ ସେ ବ୍ୟାୟାମଶାଳାରେ(ଜିମ) କସରତ କରିବା ଆରମ୍ଭ କରିଥିଲେ । ତାଙ୍କ ପ୍ରତିଭାକୁ ଚିହ୍ନିଥିଲେ ଗୁରୁ ଜିତେନ୍ଦ୍ର ଜେନା । ଜିତେନ୍ଦ୍ର, ତାଙ୍କୁ ବଡ଼ି ବିଲିଡିଂ ପାଇଁ ପ୍ରୋତ୍ସାହିତ କରିଥିଲେ ଓ ରଶ୍ମି ରଞ୍ଜନଙ୍କ ବଡ଼ି ବିଲିଡିଂ ଦିଗରେ ଯାତ୍ରା ସେବେଠାରୁ ଆରମ୍ଭ ହୋଇଥିଲା । ୨୦୧୬ରେ ଲୁଧିଆନାରେ ଅନୁଷ୍ଠିତ ଏବଂ ୨୦୧୮ମସିହାରେ ପାଟଣାଠାରେ ଅନୁଷ୍ଠିତ ଫେଡେରେସନ କପ ପ୍ରତିଯୋଗିତାରେ ୮୦କିଲୋ ଓଜନବର୍ଗରେ ସ୍ୱର୍ଣ୍ଣପଦକ ହାସଲ କରିଥିଲେ । ସେହିପରି ୨୦୧୮ରେ ବ୍ରହ୍ମପୁରଠାରେ ଅନୁଷ୍ଠିତ ଓଡ଼ିଶା ରାଜ୍ୟସ୍ତରୀୟ ସୁନ୍ଦର ସ୍ୱାସ୍ଥ୍ୟ ପ୍ରତିଯୋଗିତାରେ ମଧ୍ୟ ସେ ସ୍ୱର୍ଣ୍ଣପଦକ ହାସଲ କରିଥିଲେ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଖେଳାଳୀଗଣ
ଶିଞ୍ଜିନୀ ଭଟ୍ଟନାଗର

**ଶିଞ୍ଜିନୀ ଭଟ୍ଟନାଗର** ଜଣେ ଭାରତୀୟ ଶିଶୁ ଓ ସ୍ତ୍ରୀ ରୋଗ ବିଶେଷଜ୍ଞ । ସେ ନ୍ୟାସନାଲ୍ ଏକାଡ଼େମୀ ଅଫ୍ ସାଇନସର ଫେଲୋ ଭାବେ ନିଯୁକ୍ତ ହୋଇଥିଲେ । 

## ଗବେଷଣା 
ଜୀବାଣୁ ଆକ୍ରମଣ ପ୍ରତି ଛୋଟପିଲାର ପ୍ରତିରୋଧକ ଶକ୍ତି କିପରି କାମ କରେ, ସେହି ସ୍ୱତନ୍ତ୍ର ଚିହ୍ନଗୁଡିକ କ'ଣ ଯାହାଦ୍ୱାରା ରୋଗର ପ୍ରକୃତିକୁ ଚିହ୍ନଟ କରାଯାଇପାରିବ, ରୋଗର ପ୍ରଗତି ଓ ଫଳାଫଳ - ଏସବୁ ଭଟ୍ଟନାଗରଙ୍କ ବିଜ୍ଞାନାଗାରର ମୁଖ୍ୟ ପ୍ରଶ୍ନ ଥିଲା ।
ଗ୍ଲୁଟେନ୍ ଇନଟୋଲେରାନ୍ ପାଇଁ ଏକ ଶୀଘ୍ର ଓ କମ୍ ଖର୍ଚ୍ଚ ବିଶିଷ୍ଟ ପରୀକ୍ଷା ଭଟ୍ଟନାଗର ଓ ତାଙ୍କ ଦଳ ବାହାର କରିଥିଲେ ।
ଭଟ୍ଟନାଗର ଓ ତାଙ୍କ ଦଳ ପ୍ରମାଣ କରିଥିଲେ ଯେ, ଦସ୍ତା ଅଣୁ ଛୁଆକୁ ଏହି ଇନଫେକ୍ସନରୁ ବଞ୍ଚାଇବ ।

## ଆଧାର
ଓ ମାଇଁ ଲଭ୍

**ଓ ମାଇଁ ଲଭ୍** ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାଂସୁ ସାମନ୍ତରାୟ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅର୍ଚ୍ଚିତା ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ପିଣ୍ଟୁ ନନ୍ଦ, ହରିହର ମହାପାତ୍ର, କୁନା ତ୍ରିପାଠୀ, ବିଜୟ ମହାନ୍ତି, ପ୍ରେମାଞ୍ଜନ ପରିଡ଼ା, ତନ୍ଦ୍ରା ରାୟ, ଗ୍ଲୋରିଆ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ରାଜଦୀପ
* ଅର୍ଚ୍ଚିତା ସାହୁ
* ପିଣ୍ଟୁ ନନ୍ଦ
* ହରିହର ମହାପାତ୍ର
* କୁନା ତ୍ରିପାଠୀ
* ବିଜୟ ମହାନ୍ତି
* ପ୍ରେମାଞ୍ଜନ ପରିଡ଼ା
* ତନ୍ଦ୍ରା ରାୟ
* ଗ୍ଲୋରିଆ ମହାନ୍ତି
* ପ୍ରକୃତି ମିଶ୍ର

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ବିଜୟ ମଲ୍ଲ, ଅରୁଣ ମନ୍ତ୍ରୀ ଆଦି ଗୀତିକାର ଏହି କଥାଚିତ୍ରଟିରେ ଗୀତ ରଚନା କରିଥିଲେ । ବିଭୁ କିଶୋର, ତପୁ ମିଶ୍ର, ଇରା ମହାନ୍ତି, ଶୈଳଭାମା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ଥର୍ମୋପିଲୀ ଯୁଦ୍ଧ

**ଥର୍ମୋପିଲୀ ଯୁଦ୍ଧ**, ଗ୍ରୀକ ନଗର ରାଜ୍ୟମାନଙ୍କର ଏକ ସଂଗଠନ ଏବଂ ପାରସ୍ୟ ସାମ୍ରାଜ୍ୟ ମଧ୍ୟରେ ହୋଇଥିବା ଏକ ଯୁଦ୍ଧ, ଯାହା ପାରସ୍ୟର ଦ୍ୱିତୀୟ  ଗ୍ରୀକ ଆକ୍ରମଣ ସମୟରେ ତିନିଦିନ ଧରି ହୋଇଥିଲା । ୧ମ ଜେରକ୍ସେସ ନେତୃତ୍ତ୍ୱରେ ଆକ୍ରମଣ କରିଥିବା ପାରସ୍ୟ ସୈନ୍ୟବାହିନୀକୁ ଗ୍ରୀକମାନେ ରାଜା ଲିଓନାଇଡ଼ସଙ୍କ ନେତୃତ୍ତ୍ୱରେ ସାମନା କରିଥିଲେ । ଏହି ଯୁଦ୍ଧ ଆର୍ଟମେସିୟମ ନୌଯୁଦ୍ଧ ସହ ଏକ ସମୟରେ, ଖୀ.ପୂ. ୪୮୦ର ଅଗଷ୍ଟ କିମ୍ବା ସେପ୍ଟେମ୍ବର ମାସରେ ଥର୍ମୋପିଲୀଠାରେ ସଂଗଠିତ ହୋଇଥିଲା । 

## ପୃଷ୍ଠଭୁମି 
ଏହି ଆକ୍ରମଣ ପାରସ୍ୟର ଖୀ.ପୂ. ୪୯୦ର ପ୍ରଥମ ଗ୍ରୀକ ଆକ୍ରମଣ ଓ ମାରାଥନ ଯୁଦ୍ଧରେ ଏଥେନ୍ସଠାରୁ ପରାସ୍ତ ହେବାର ବିଳମ୍ବିତ ପ୍ରତିକ୍ରିୟା ଥିଲା । ଖୀ.ପୂ. ୪୮୦ ବେଳକୁ ଜେରକ୍ସେସ ଏକ ବିଶାଳ ସୈନ୍ୟବାହିନୀ ଏକତ୍ରିତ କରି ସମ୍ପୂର୍ଣ୍ଣ ଗ୍ରୀକ ଦଖଲ ଅଭିଯାନରେ ବାହାରିଥିଲେ । ଏଥେନୀୟ ରାଜନୀତିଜ୍ଞ ଓ ସେନାପତି ଥେମିଷ୍ଟୋକେଲ୍ସ ପ୍ରସ୍ତାବ ଦେଇଥିଲେ ଯେ ଥର୍ମୋପିଲୀ ଗିରିପଥଠାରେ ଗ୍ରୀକର ମିଳିତ ସୈନ୍ୟବାହିନୀ ପାରସ୍ୟର ସୈନ୍ୟଙ୍କୁ ଓ ଏକ ସମୟରେ ଆର୍ଟମେସିୟମଠାରେ ପାରସ୍ୟର ନୌବାହିନୀଙ୍କୁ ପ୍ରତିହତ କରନ୍ତୁ ।

## ପ୍ରସ୍ତୁତି ଓ ଯୁଦ୍ଧ 
ଖ୍ରୀ. ପୂ. ୪୮୦ର ମଧ୍ୟ ବେଳକୁ ଅନ୍ୟୁନ ୭,୦୦୦ ଗ୍ରୀକ ସୈନ୍ୟ ଉକ୍ତ ଗିରିପଥ ଅବରୋଧ କରିବା ପାଇଁ ଉତ୍ତରକୁ ଯାତ୍ରା କଲେ । ପାରଶ୍ୟ ସୈନ୍ୟବାହିନୀ ଅଗଷ୍ଟ କିମ୍ବା ସେପ୍ଟେମ୍ବର ବେଳକୁ ଏହି ଗିରିପଥଠାରେ ପହଁଚିଥିଲେ । ଯଦିଓ ପ୍ରାଚୀନ ବିବରଣୀରେ ଏହି ସୈନ୍ୟଙ୍କ ସଂଖ୍ୟା ଦଶ ଲକ୍ଷ ପାଖପାଖି ଉଲ୍ଲେଖ କରାଯାଇଛି, ବର୍ତ୍ତମାନ ଏହାକୁ ଅତିରଞ୍ଜନ ବୋଲି ଗ୍ରହଣ କରାଯାଉଛି ଏବଂ ଆଧୁନିକ ମତରେ ଏହାକୁ ୧,୦୦,୦୦୦ରୁ ୧,୫୦,୦୦୦ ଭିତରେ ଧରାଯାଉଛି । ତିନିଦିନର ଯୁଦ୍ଧକୁ ମିଶାଇ ସାତ ଦିନ ପର୍ଯ୍ୟନ୍ତ ନଗଣ୍ୟ ସଂଖ୍ୟକ ଗ୍ରୀକ ସୈନ୍ୟ ଏହି ବିଶାଳ ପାରସ୍ୟ ସୈନ୍ୟବାହିନୀକୁ ଏଠାରେ ଅଟକାଇ ରଖିଥିଲେ, ଶେଷରେ ସମ୍ମୁଖ ବାହିନୀ ବିଶ୍ୱର ଅନ୍ୟତମ ପ୍ରସିଦ୍ଧ ଯୁଦ୍ଧରେ ସମ୍ପୂର୍ଣ୍ଣ ଭାବେ ନିଶ୍ଚିନ୍ନ ହୋଇଯାଇଥିଲେ । ଦୁଇଦିନ ପର୍ଯ୍ୟନ୍ତ ରାଜା ଲିଓନାଇଡ଼ସଙ୍କ କ୍ଷୁଦ୍ର ବାହିନୀ ପାରସ୍ୟ ସେନା ଯିବାପାଇଁ ଥିବା ଏକମାତ୍ର ରାସ୍ତାକୁ ବନ୍ଦ କରି ରଖିଥିଲେ । ଦ୍ୱିତୀୟ ଦିବସ ଶେଷରେ ଏକ ସ୍ଥାନୀୟ ଲୋକ ଏଫିଆଲ୍ଟେସ ଗ୍ରୀକ ମାନଙ୍କସହ ବିଶ୍ୱାସଘାତକତା କରି ପାରସ୍ୟ ସେନାକୁ ଏକ କ୍ଷୁଦ୍ର ରାସ୍ତାର ସନ୍ଧାନ ଦେଇଥିଲା, ଯାହା ଗ୍ରୀକ ସେନାର ପଛପଟେ ଆସି ମିଶିଥିଲା । ପଛପଟୁ ଆକ୍ରମଣ ହେବାର ଜାଣି ଲିଓନାଇଡ଼ସ ବାକି ଗ୍ରୀକ ସୈନ୍ୟଙ୍କୁ ବିଦାୟ କରିଦେଇ କେବଳ ତିନିଶହ ସ୍ପାର୍ଟୀୟ, ସାତଶହ ଥେସ୍ପିୟ ଓ ଚାରିଶହ ଥିବୀୟ ସୈନ୍ୟଙ୍କ ସହ ପାରସ୍ୟ ବାହିନୀର ମୁକାବିଲା କରିଥିଲେ ଓ ମୃତ୍ୟୁ ପର୍ଯ୍ୟନ୍ତ ଯୁଦ୍ଧ କରିଥିଲେ ।

## ଗ୍ରୀକ ନୌବାହିନୀ 
ଥର୍ମୋପିଲୀ ଯୁଦ୍ଧରେ ଗ୍ରୀକ ସୈନ୍ୟଙ୍କ ପରାଜୟ ସମ୍ବାଦ ମିଳିବା ପରେ, ଗ୍ରୀକ ନୌବାହିନୀ ନିଜ ସ୍ଥାନ ପରିବର୍ତ୍ତନ କରି ସଲାମିସକୁ ପଳାଇଲେ । ଯେହେତୁ ଗ୍ରୀକ ସମର ନୀତି ଉଭୟ ଥର୍ମୋପିଲୀ ଓ ଆର୍ଟମେସିଏମଠାରେ ଏକସଙ୍ଗେ ଅଧିକାର କରି ପାରସ୍ୟ ବାହିନୀର ମୁକାବିଲା କରିବା ଥିଲା, ତେଣୁ ଥର୍ମୋପିଲୀର ପରାଜୟ ତାଙ୍କୁ ସେ ସ୍ଥାନ ଛାଡିବା ପାଇଁ ବାଧ୍ୟ କଲା । ପାରସ୍ୟବାହିନୀ ଜନଶୂନ୍ୟ ଏଥେନ୍ସ ନଗରୀକୁ ଅଧିକାର କଲେ । 

ଗ୍ରୀକ ବାହିନୀକୁ ସମ୍ପୂର୍ଣ୍ଣ ଭାବେ ପରାସ୍ଥ କରିବା ଉଦ୍ଦେଶ୍ୟରେ ପାରସ୍ୟମାନେ ସଲାମିସଠାରେ ଆକ୍ରମଣ କଲେ । ମାତ୍ର ଖ୍ରୀ ପୂ ୪୮୦ର ଶେଷ ଆଡ଼କୁ ସଲାମିସର ନୌ ଯୁଦ୍ଧରେ ଗ୍ରୀକ ନୌବାହିନୀଠାରୁ ପରାଜିତ ହେଲେ । ଏହାପରେ ୟୁରୋପରେ ଫସିଯିବା ଭୟରେ, ମାର୍ଡୋନିୟସକୁ ଗ୍ରୀକ ଦଖଲ କରିବାର ଦାୟିତ୍ୱ ଦେଇ ଜେରକ୍ସେସ ଅଧିକାଂଶ ସୈନ୍ୟଙ୍କ ସହ ଏସିଆକୁ ପଳାଇଲେ ।  ପରବର୍ଷ ଗ୍ରୀକ ସୈନ୍ୟମାନେ ଏହି ସୈନ୍ୟଙ୍କୁ ପରାସ୍ତ କରି ପାରସ୍ୟର ୨ୟ ଗ୍ରୀକ ଆକ୍ରମଣରେ ପୁନର୍ଚ୍ଛେଦ ପକାଇଲେ ।

## ଆଧାର 
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଫ୍ଲୋସି କୋହେନ୍

ଫ୍ଲୋସି କୋହେନ୍ ୧୯୨୫ରେ କଲିକତାରେ ଜନ୍ମ ହୋଇଥିଲେ । ପରେ ସେ ଯୁକ୍ତରାଷ୍ଟ୍ରକୁ ସ୍ଥାନାନ୍ତରିତ ହୋଇଥିଲେ ଓ ୧୯୫୦ରେ ବଫାଲୋ ବିଶ୍ୱବିଦ୍ୟାଳୟରୁ ଔଷଧରେ ସ୍ନାତ୍ତକ ଅର୍ଜନ କରିଥିଲେ । ସେ ବ୍ରୁକଲିନ୍ ଜିଉସ୍ ହସ୍ପିଟାଲ୍ ଓ ମେଡିକାଲ୍ ସେଣ୍ଟରରୁ ଶିଶୁ ରୋଗରେ ଉଚ୍ଚଶିକ୍ଷା ଲାଭ କରିଥିଲେ ଓ ମିତିଗାନର ଶିଶୁ ଚିକିତ୍ସାଳୟରେ ଯୋଗ ଦେଇଥିଲେ । ସେଠାରେ ସେ ଶିଶୁରୋଗ ଓ ନିଓନାଟାଲ୍ ଇମୁନୋଲୋଜି ବିଷୟପେ ଗବେଷଣା ଆରମ୍ଭ କରିଥିଲେ । ସେ ଚିକିତ୍ସାଳୟର କ୍ଲିନିକାଲ୍ ଇମୁନୋଲୋଜି ବିଜ୍ଞାନାଗାର ଓ କ୍ଲିନିକାଲ୍ ଇମୁନୋଲୋଜି ଓ ରୁମାଟୋଲୋଜି ପାଇଁ ଏହାର ସେବା ପ୍ରତିଷ୍ଠା କରିଥିଲେ । ସେ ୧୯୯୨ରେ ଅବସର ନେବା ପର୍ଯ୍ୟନ୍ତ ଉଭୟ ବିଭାଗର ନିର୍ଦ୍ଦେଶନା ଦେଉଥିଲେ । ସେ ୱେନ୍ ଷ୍ଟେଟ୍ ୟୁନିଭରସିଟି ସ୍କୁଲ୍ ଅଫ୍ ମେଡିସିନର ଅଧ୍ୟକ୍ଷ ମଧ୍ୟ ଥିଲେ ।

## ଆଧାର
ମିଆ ଖଲିଫା

**ମିଆ ଖଲିଫା** (ଜନ୍ମ: ୧୦ ଫେବୃଆରୀ ୧୯୯୩), ଜଣେ ଆମେରିକୀୟ ସୋସିଆଲ ମିଡ଼ିଆ ବ୍ୟକ୍ତିତ୍ୱ ତାଙ୍କର ପରିବାର କ୍ୟାଥୋଲିକ୍ ଏବଂ ସେ ଜନ୍ମରୁ ସେହି ଧର୍ମ ସ‌ହ ଜଡ଼ିତ ଥିଲେ, ମାତ୍ର ଏବେ ସେ ସବୁ ସ‌ହିତ ସମ୍ପୃକ୍ତ ନାହାନ୍ତି । ଏହାର କିଛି ବର୍ଷ‌ପରେ ସେ ଟେକ୍ସାସ୍ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକ ହାସଲ କରିଥିଲେ । ୨୦୧୧ ଫେବୃଆରୀରେ ମିଆଙ୍କୁ ୧୮ ବର୍ଷ ହେଲା ପରେ ସେ ଜଣେ ଆମେରିକୀୟଙ୍କୁ ବିବାହ କରିଥିଲେ । ସେ ହ୍ୱାଟଆବର୍ଗର ପାଇଁ କାର୍ଯ୍ୟ କରିବା ଆରମ୍ଭ କରିଥିଲେ । ଏହାର କିଛିଦିନ ପରେ ପ୍ରସିଦ୍ଧ ପର୍ଣ୍ଣ ୱେବ୍‌ସାଇଟ୍ ପର୍ଣ୍ଣ‌ହବ୍‌ରେ ମିଆଙ୍କର ଭିଡ଼ିଓ ୧୫ଲକ୍ଷରୁ ଅଧିକ ବ୍ୟବ‌ହାରକାରୀ ଦେଖିଥିଲେ ଏବଂ ସେହି ୱେବ୍‌ସାଇଟ୍‌ରେ ଅଧିକ ଖୋଜାଯାଇଥିବା ଚରିତ୍ର ପାଲଟିଯାଇଥିଲେ ସେ ।

ମିଆଙ୍କୁ ପର୍ଣ୍ଣହବ୍ ୱେବ୍‌ସାଇଟ୍‌ରେ ପ୍ରଥମ ସ୍ଥାନ ମିଳିବା ପରେ ତାଙ୍କୁ ଅନେକ ହତ୍ୟା ଧମକ ଆସିଥିଲା । ତାଙ୍କୁ ମୁଖ୍ୟତଃ ଅନ୍‌ଲାଇନ୍‌ରେ ଅନେକ ହତ୍ୟା ଧମକ ଆସିଥିଲା । ସେ ଇସଲାମ ଧର୍ମକୁ ନଷ୍ଟ କରିଥିବା ନେଇ ତାଙ୍କ ନାମରେ ଅଭିଯୋଗ ହୋଇଥିଲା । ଏମିତିକି କେହି କେହି ତାଙ୍କର ମସ୍ତକ ଛେଦନ କରି ମାରିବାକୁ ମଧ୍ୟ ବାହାରି ପଡ଼ିଥିଲେ । ସେ ନର୍କ ଭୋଗିବେ ବୋଲି ଗୋଟିଏ ସନ୍ଦେଶ ମଧ୍ୟ ତାଙ୍କ ପାଖକୁ ଆସିଥିଲା, ଯାହାର ଉତ୍ତରେ ସେ କ‌ହିଥିଲେ, "ମୁଁ ମାତ୍ର ଏବେ ଏବେ କିଛି କରିବାକୁ ବାହାରିଛି ।" ଏମିତିକି ଲେବାନନ୍ସର ଖବରକାଗଜଗୁଡ଼ିକ ତାଙ୍କ ଉପରେ ଏମିତି କିଛି ଲେଖା ଛାପିଥିଲେ, ଯାହା ସେଠାକାର ପାରିପାର୍ଶ୍ୱିକ ପରିସ୍ଥିତି ତୁଳନାରେ ତୁଚ୍ଛ ଥିଲା ।

ମିଆଙ୍କୁ ଏମିତି ଧମକ ଅଲଗା ଅଲଗା ଦେଶରୁ ମଧ୍ୟ ଆସିଥିଲା । ପର୍ଣ୍ଣହବ୍‌ର ତ‌ଥ୍ୟ ଅନୁସାରେ ୨୦୧୫ ମସିହା ଜାନୁଆରୀ ୩ରୁ ୬ ମଧ୍ୟରେ ମିଆ ଖଲିଫାଙ୍କ ବିଷୟରେ ୫ ଗୁଣା ଅଧିକ ବ୍ୟବ‌ହାରକାରୀ ଖୋଜିଥିଲେ । ଏଥିରେ ଥିବା ବ୍ୟବ‌ହାରକାରୀ ମୁଖ୍ୟତଃ ଲେବାନନ୍, ସିରିୟା, ଜୋର୍‌ଦାନ୍ ଭଳି ଦେଶରୁ ଥିଲା । ଏକ ବିଟିଶ୍ ପତ୍ରିକା *ଲୋଡେଡ୍*‌ରେ ପ୍ରକାଶିତ ଖବର ଅନୁସାରେ ମିଆ ବିଶ୍ୱର ୧୦ ଜଣ ପର୍ଣ୍ଣ ଅଭିନେତ୍ରୀଙ୍କ ମଧ୍ୟରେ ୫ମ ସ୍ଥାନରେ ଥିଲେ । କିଛି ଲୋକ ମଧ୍ୟ ମିଆଙ୍କୁ ସମର୍ଥନ କରିଥିଲେ । କେହି କେହି ମିଆଙ୍କ ବିଷୟରେ କିଛି ବିଜ୍ଞାପନ ମଧ୍ୟ କରିଥିଲେ । ୨୦୧୫ ଜାନୁଆରୀରେ ଏକ ସଙ୍ଗୀତ ନିର୍ମାତା ସଂସ୍ଥା ମିଆଙ୍କ ପ୍ରତି ନିଜର ସମର୍ଥନ ଦେଖାଇବା ପାଇଁ ତାଙ୍କ ନାମ ଶୀର୍ଷକ ରଖି ଏକ ଗୀତ ନିର୍ମାଣ କରିଥିଲେ ।

୨୦୧୬ରେ ଏକ ସାକ୍ଷାତକାରରେ ମିଆ ମାତ୍ର ତିନିମାସ ପାଇଁ ପର୍ଣ୍ଣ ଚଳଚ୍ଚିତ୍ରରେ ଅଭିନୟ କରିଥିଲେ ବୋଲି ପ୍ରକାଶ କରିଥିଲେ । ସେତେବେଳକୁ ସେ ବର୍ଷ ପୂର୍ବରୁ ତାଙ୍କର କାର୍ଯ୍ୟ ବନ୍ଦ କରିଦେଇଥିବା କଥା କ‌ହିଥିଲେ । ଏହି କାର୍ଯ୍ୟ ତାଙ୍କ ପାଇଁ ନଥିଲା ବୋଲି କ‌ହିବା ସ‌ହ ସେ ଏକ ସାଧାରଣ ଜୀବନଯାପନ କରିବାକୁ ପସନ୍ଦ କରିବେ ବୋଲି ମତ ରଖିଥିଲେ । ତାଙ୍କର କାର୍ଯ୍ୟକୁ ନେଇ ଉଠିଥିବା ବିବାଦଠାରୁ ସେ ନିଜର ଦୂରେଇ ରଖିବାକୁ ଏହିଭଳି ନିଷ୍ପତ୍ତି ନେଇଥିଲେ । ଜାନୁଆରୀ ୨୦୧୭ରେ ଦିଆଯାଇଥିବା ଏକ୍ସ‌ହାମେଷ୍ଟରର ସର୍ଭକ୍ଷଣ ଅନୁସାରେ ୨୦୧୬ ମସିହାରେ ସବୁଠାରୁ ଅଧିକ ଖୋଜିଥିବା ପର୍ଣ୍ଣ ଅଭିନେତ୍ରୀ ଭିତରେ ମିଆ ପ୍ରଥମ ସ୍ଥାନରେ ଥିଲେ ।

## ଅନ୍ୟାନ୍ୟ କାର୍ଯ୍ୟ
୨୦୧୭ ଅକ୍ଟୋବର ମାସରୁ ୨୦୧୮ ଫେବୃଆରୀ ପର୍ଯ୍ୟନ୍ତ ଏକ ନିତିଦିନିଆ ଖେଳ କାର୍ଯ୍ୟକ୍ରମର ୟୁ-ଟ୍ୟୁବ୍ ଚେନାଲରେ ମିଆ ଖଲିଫା ଗିଲବର୍ଟ ଆରେନାସ୍‌ଙ୍କ ସ‌ହ ଉପସ୍ଥାପନା କାର୍ଯ୍ୟ କରିଥିଲେ ।

୨୦୧୬ ନଭେମ୍ବର ମାସରେ ମିଆଙ୍କୁ ଅମେରିକାର ରାଷ୍ଟ୍ରପତି ଡୋନାଲ୍ଡ ଟ୍ରମ୍ପଙ୍କ କାର୍ଯ୍ୟାଳୟରୁ ଏକ ଅନ୍‌ଲାଇନ୍ ଦରଖାସ୍ତ ମାଧ୍ୟମରେ ଡକାଯାଇଥିଲା ଏବଂ ମିଆଙ୍କୁ ସାଉଦି ଆରବିଆରେ ଯୁକ୍ତରାଷ୍ଟ୍ର ଆମେରିକାର ବୈଦେଶିକ ଦୂତ ଭାବରେ ନିଯୁକ୍ତି କରାଯାଇଥିଲା ।

## ଆଧାର
## ବାହାର ଆଧାର
* 
* 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଏକସାଇଟେଡ ଡେଲିରିଅମ

**ଏକସାଇଟେଡ ଡେଲିରିଅମ** ଅନ୍ୟ ନାମ ** ଏଜିଟେଟେଡ ଡେଲିରିଅମ** (ଇଂରାଜୀ ଭାଷାରେ **Excited delirium**, also known as **agitated delirium**) ଏକ ବେମାରୀ ଯେଉଁଥିରେ ଏଜିଟେସନ (Agitation), ଡେଲିରିଅମ (delirium), ସ୍ୱେଦ ନିର୍ଗତ ଆଦି ଲକ୍ଷଣ ଦେଖାଯାଏ । ହିଂସାତ୍ମକ କାର୍ଯ୍ୟକଳାପ, ହିସ୍ଟେରିକାଲ ଶକ୍ତି (unexpected strength) ଓ ଅତିମାତ୍ରା ଶରୀର ଉତ୍ତାପ (very high body temperature) ଦେଖାଯାଏ । 
ରୋଗ ଜଟିଳ ହେଲେ  ରାବଡୋମାୟୋଲାଇସିସ, ଉଚ୍ଚ ରକ୍ତ ପୋଟାସିଅମ (high blood potassium) ଦେଖାଯାଇପାରେ । ଦେହରେ ଅତ୍ୟଧିକ ଉତ୍ତାପ ଥିଲେ ଦୃତ ଥଣ୍ଡା କରିବା ଆବଶ୍ୟକ ହୁଏ । ଶିରାଭ୍ୟନ୍ତର ତରଳ ପଦାର୍ଥ ଓ ସୋଡ଼ିଅମ ବାଇକାର୍ବୋନେଟ (sodium bicarbonate) ମଧ୍ୟ ଦିଆଯାଏ । ଆକ୍ରାନ୍ତ ରୋଗୀଙ୍କର ମୃତ୍ୟୁ ସଙ୍କଟ ୧୦%ରୁ କମ୍ ଥାଏ । ଏଥିରେ ମୃତ୍ୟୁ ସ୍ୱାଭାବିକ ଭାବରେ ହଠାତ୍ ହୃଦ୍‌ଘାତ ଯୋଗୁ ହୁଏ ।
 

ଏହି ରୋଗ କେତେ ସଂଖ୍ୟାରେ ପୁନଃପୁନ ହୁଏ, ତାହା ଅଜ୍ଞାତ ଅଛି । ମୃତ୍ୟୁ ବରଣ କରୁଥିବା ଲୋକ ମଧ୍ୟରେ ଅଧିକାଂସ ପୁରୁଷ ଓ ହାରାହାରି ବୟସ ୩୬ ମଧ୍ୟରେ ଥାଏ । ଏହି ରୋଗୀକୁ କାନୁନ ଅଧିକାରୀମାନେ ଟେଜର (tasers) (ଏକ ପ୍ରକାର ଇଲେକଟ୍ରିକ ସକ୍) ଓ ଦୈହିକ ବ୍ୟବସ୍ଥାରେ ନିୟନ୍ତ୍ରଣ କରନ୍ତି । ଏହି ରୋଗ ସଦୃଶ ଏକ ରୋଗ ସନ ୧୮୦୦ରେ ଚିହ୍ନଟ ହୋଇଥିଲା ଯାହାକୁ ବେଲସ ମାନିଆ (mania) କୁହାଯାଉଥିଲା ।  *ଏକସାଇଟେଡ ଡେଲିରିଅମ* ନାମଟି ସନ ୧୯୮୦ ପର୍ଯ୍ୟନ୍ତ ଆସିନଥିଲା ।
 
## ଏହା ମଧ୍ୟ ଦେଖନ୍ତୁ 
* Taser safety issues
* Positional asphyxia
* Sudden unexpected death syndrome
* Delirium tremens
* Stimulant psychosis

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶିବାନୀ ସଙ୍ଗୀତା

**ଶିବାନୀ ସଙ୍ଗୀତା**, ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ର ଏବଂ ଧାରାବାହିକରେ ପ୍ରଥମେ ଅଭିନୟ କରିଥିଲେ । ଶିବାନୀ ଉତ୍ତରଦାୟୀ ଧାରାବାହିକ ଜରିଆରେ ପ୍ରଥମେ ଅଭିନୟ ଆରମ୍ଭ କରିଥିଲେ ଏବଂ ମିତରେ ମିତ ଚଳଚ୍ଚିତ୍ର ଜରିଆରେ ଶିଶୁ କଳାକାର ଭାବରେ ପ୍ରଥମ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜ୍ୟ ନିର୍ବାଚନ କମିଶନର୍‌ଙ୍କଦ୍ୱାରା ଭୋଟ ପାଇଁ ସଚେତନତା କାର୍ଯ୍ୟକ୍ରମର ଜଣେ ପ୍ରଚାରକ ଭାବରେ ମନୋନୀତ ହୋଇଥିଲେ ।

## ପ୍ରାରମ୍ଭିକ ଜୀବନ
## ଅଭିନୟ ଜୀବନ
ଶିବାନୀ ଜଣେ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

### ନାୟିକା
ଶିବାନୀ ୨୦୧୭ ମସିହାରେ ନାୟିକା ଭାବରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୭ ରଜ ସମୟରେ ମୁକ୍ତିଲାଭା କରିଥିବା ଓଡ଼ିଆ କଥାଚିତ୍ର ସିଷ୍ଟର ଶ୍ରୀଦେବୀରେ ଅଭିନୟ କରିଥିଲେ । ଏହି କଥାଚିତ୍ରଟିରେ ଶିବାନୀଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ମିହିର ଦାସ, ଅପରାଜିତା ମହାନ୍ତି, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୮ ମସିହା ଦୁର୍ଗାପୂଜା ସମୟରେ ଶିବାନୀ ଅଭିନେତା ଅନୁଭବ ମହାନ୍ତିଙ୍କ ସ‌ହ ଓଡ଼ିଆ କଥାଚିତ୍ର ପ୍ରେମ୍ କୁମାର ଚଳଚ୍ଚିତ୍ରରେ ଅଭିନୟ କରିଥିଲେ । ଏହି କଥାଚିତ୍ରଟି ପୂର୍ବରୁ ରଜ ସମୟରେ ମୁକ୍ତିଲାଭ କରିବ ବୋଲି ସ୍ଥିର ହୋଇଥିଲା, ମାତ୍ର ଅନୁଭବଙ୍କ ଆହାତ କାରଣରୁ ଏହା ଦୁର୍ଗପୂଜା ସମୟରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ ।

୨୦୨୦ ମସିହାରେ ସେ ଅଭିନେତା ଅରିନ୍ଦମ ରାୟଙ୍କର ନାୟିକା ଭାବରେ ବାବୁ ଭାଇଜାନ୍ ଫିଲ୍ମରେ ଅଭିନୟ କରିଥିଲେ । ଏହାପରେ ସେ ବାବୁଶାନ୍ ମହାନ୍ତିଙ୍କ ସହ ବିଦ୍ୟାରାଣ ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
### ଶିଶୁ କଳାକାର
#### ଦୂରଦର୍ଶନ
* ଉତ୍ତରଦାୟୀ
* ଦେବୀ
* ବଧୂ

#### ଚଳଚ୍ଚିତ୍ର
* ମିତରେ ମିତ
* ପହିଲି ରଜ
* ଗୁଡ୍ ବୟ
* ମିତ ବସିଛି ମୁଁ ଭୂତ ସାଥିରେ
* ଲେଖୁଲେଖୁ ଲେଖିଦେଲି

### ନାୟିକା
## ପୁରସ୍କାର 
* ୨୦୧୯ - ଓଡ଼ିଆ ଫିଲ୍ମ ଫେୟାର୍ ଆୱାର୍ଡ଼: ଶ୍ରେଷ୍ଠ ଅଭିନେତ୍ରୀ (ପ୍ରେମ୍ କୁମାର)

## ଆଧାର
## ବାହାର ଆଧାର
* 
* ଶିବାନୀ ସଙ୍ଗୀତା (ଇନଷ୍ଟାଗ୍ରାମରେ)

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୦୦ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ନୀନା ଦାବୁଲୁରୀ

**ନୀନା ଦାବୁଲୁରୀ** (ଜନ୍ମ: ୨୦ ଅପ୍ରେଲ ୧୯୮୯) ଜଣେ ଆମେରିକୀୟ ସାଧାରଣ ବକ୍ତା ଏବଂ ଆଇନ‌ଜିବୀ ଯିଏକି ବର୍ତ୍ତମାନ ଆମରିକାର ଜି ଟିଭିରେ ପ୍ରସାରିତ କାର୍ଯ୍ୟକ୍ରମ ମେଡ୍ ଇନ୍ ଆମେରିକାର ଉପସ୍ଥାପିକା ଭାବରେ କାର୍ଯ୍ୟ କରୁଛନ୍ତି । ସେ ଏହି ପ୍ରତିଯୋଗୀତରେ ବିଜୟୀ ହେବା ପରେ ସୋସିଆଲ ମିଡ଼ିଆରେ ଜାତିବାଦ ଟିପ୍ପଣୀର ଶୀକାର ହୋଇଥିଲେ । ସେ ମିସ୍ ଆମେରିକା ପ୍ରିତଯୋଗୀତା ଜିତିବା ପରେ ଭାରତ ଏବଂ ଭାରତ ଉପଖଣ୍ଡରେ ଦେହର ରଙ୍ଗ ଉପରେ ଆଲୋଚନା ମଧ୍ୟ ଜୋର୍ ଧରିଥିଲା । ମିସ୍ ଆମେରିକା ପ୍ରତିଯୋଗିତା ପରେ ସେ ସମଗ୍ର ଯୁକ୍ତରାଷ୍ଟ୍ର ଆମେରିକା ଏବଂ ଭାରତ ବୁଲି ବିବିଧତା, ଲିଙ୍ଗ ସମାନତା ଏବଂ ବିଜ୍ଞାନ, ପ୍ରଯୁକ୍ତିବିଦ୍ୟା ଓ ବୈଷୟିକ ଶିକ୍ଷା ଉପରେ ଆଇନ୍ ଏବ ନିୟମ ବିଷୟରେ ବକ୍ତୃତା ରଖିଥିଲେ ।

## ପ୍ରାରମ୍ଭିକ ଜୀବନ
ନୀନା ୨୦ ଅପ୍ରେଲ ୧୯୮୯ରେ ନିୟୁର୍କରେ ଜନ୍ମଗ୍ରହଣ କରିଥିଲେ । ତାଙ୍କର ପିତାମାତା ତେଲୁଗୁ ଭାଷାଭାଷୀ ହିନ୍ଦୁ ଲୋକ । ସେମାନେ ଆନ୍ଧ୍ର ପ୍ରଦେଶର ବିଜୟୱାଡ଼ାର ମୂଳ ବାସିନ୍ଦା । ତାଙ୍କର ମାଆ ଶୀତଲ ଦାବୁଲୁରୀ ଜଣେ ସୂଚନା ଓ ପ୍ରଯୁକ୍ତିବିଦ୍ୟା ବିଶେଷଜ୍ଞା ଏବଂ ତାଙ୍କର ବାପା କୋଟେଶ୍ୱର ଚୌଧୁରୀ ଦାବୁଲୁରୀ ଜଣେ ସ୍ତ୍ରୀ ଓ ପ୍ରସୁତୀ ବିଭାଗ ବିଶେଷଜ୍ଞ । ନୀନାଙ୍କର ବଡ଼ ଭଉଣୀ ଜଣେ ଔଷଧୀ ବିଭାଗ ଡାକ୍ତର । ନୀନା ଯେତେବେଲେ ମାତ୍ର ୬ ସପ୍ତାହର ହୋଇଥିଲେ ସେ ତାଙ୍କର ଆଇଙ୍କ ପାଖରେ ରହିଥିଲେ ଏବଂ ସେଠାରେ ସେ ଅଢ଼େଇ ବର୍ଷଯାଏଁ ରହିଥିଲେ । ଏହାପରେ ସେ ତାଙ୍କର ପିତାମାତାଙ୍କ ସ‌ହ ଆମେରିକା ଚାଲିଯାଇଥିଲେ ଏବଂ ପ୍ରତିବର୍ଷ ଗ୍ରୀଷ୍ମ ଅବକାଶରେ ସେ ଭାରତ ଆସିଲେ ଭାରତୀୟ ନୃତ୍ୟ ଶିକ୍ଷା କରୁଥିଲେ । ସେ ତେଲୁଗୁ ଭାଷା ପ୍ରାଞ୍ଜଳ ଭାବରେ କ‌ହିପାରନ୍ତି । ନୀନା ଚାରି ବର୍ଷର ହୋଇଥିଲା ବେଳେ ଓକ୍‌ଲାହୋମା ଚାଲିଯାଇଥିଲେ ଏବଂ ସେଠାରେ ସେ ତାଙ୍କର ୧୦ ବର୍ଷ ଯାଏଁ ରହିଥିଲେ । ଏହାପରେ ସେ ମିଚିଗାଁର ସେଣ୍ଟ ଜୋସେଫ୍‌ରେ ଯୋଗ ଦେଇଥିଲେ ।

## ମିସ୍ ଆମେରିକା
ନୀନା ପ୍ରଥମ ଭାରତୀୟ ବଂଶୋଦ୍ଭବ ଭାବରେ ଆମରିକାରେ ମିସ୍ ଆମେରିକା ମାନ୍ୟତା ପାଇଥିଲେ । ୨୦୧୪ ମସିହାରେ ସେ ମିସ୍ ଆମେରିକା ପ୍ରତିଯୋଗିତାରେ ବିଜୟୀ ହୋଇଥିଲେ । ସେ ତାଙ୍କର ମିସ୍ ଆମେରିକା ପ୍ରତିଯୋଗିତା ପାଇଁ ପୂର୍ବତନ ମିସ୍ ନିୟୁ ୟର୍କ ଯିଏକି ୧୯୮୪ରେ ପ୍ରଥମ ଆଫ୍ରିକୀୟ-ଆମେରିକା ନିବାସୀ ଭାବରେ ମିସ୍ ଆମେରିକା ପ୍ରତିଯୋଗିତା ଜିତିଥିଲେ । ନୀନା ଆମରିକାରେ ରହୁଥିବା ୨ୟ ଏସିଆ ନାଗରିକ ଭାବରେ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ । ୨୦୦୧ରେ ପୂର୍ବରୁ ଜଣେ ଫିଲିପିନୋରୁ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ । 

ମିସ୍ ଆମେରିକା ପ୍ରତିଯୋଗିତାରେ ସେ ଭାରତନାଟ୍ୟମ୍ ଏବଂ କୁଚିପୁଡ଼ି ନୃତ୍ୟ କରିଥିଲେ । ଏହାସୟ ସେ ହିନ୍ଦୀ ଚଳଚ୍ଚିତ୍ର ଓମ୍ ଶାନ୍ତ ଓମ୍‌ର ଶୀର୍ଷକ ଗୀତରେ ମଧ୍ୟ ନୃତ୍ୟ କରିଥିଲେ । ଏହି ପ୍ରତିଯୋଗିତାରେ ବିଜୟୀ ହେବା ପରେ ସେ ଉଲ୍ଲେଖ କରିଥିଲେ କି ସେ ହିନ୍ଦୀ ଗୀତରେ ନୃତ୍ୟ କରି କେବେ ବିଜୟୀ ହୋଇପାରିନଥାନ୍ତେ ବୋଲି ଅନେକ ମତ ଦେଇଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ରଜନୀ ରଞ୍ଜନ

**ରଜନୀ ରଞ୍ଜନ** (ଜନ୍ମ: ୨୨ ଡିସେମ୍ବର ୧୯୫୯) ଜଣେ ଓଡ଼ିଆ କଥାଚିତ୍ର ସଂଳାପକାର, ଗୀତିକାର, କାହାଣୀକାର, ଚିତ୍ରନାଟ୍ୟ ରଚୟିତା ଏବଂ ଅଭିନେତା । ୧୯୮୯ ମସିହାରେ ରଜନୀ ରଞ୍ଜନ ଏଇ ସଂଘର୍ଷ ଚଳଚ୍ଚିତ୍ରରୁ ଗୀତିକାର ଭାବରେ ନିଜର ଜୀବିକା ଆରମ୍ଭ କରିଥିଲେ । ଏହପରେ ସେ ମୋ ଭାଇ ଜଗା ଚଳଚ୍ଚିତ୍ରରେ ପ୍ରଥମଥର ପାଇଁ ସଂଳାପ ଓ କାହାଣୀ ରଚନା କରିଥିଲେ । ରଜନୀ ରଞ୍ଜନ ୨୦୧୦ ମସିହାରେ ଓଡ଼ିଆ କଥାଚିତ୍ର ପ୍ରେମ ଅଢ଼େଇ ଅକ୍ଷରରେ ଜଣେ ଅତିଥି କଳାକାର ଭାବରେ ଅଭିନୟ କରିଥିଲେ । ଏଯାବତ ସେ ୧୦୦ରୁ ଅଧିକ ଚଳଚ୍ଚିତ୍ରରେ ଗୀତ ଓ ସଂଳାପ ରଚନା କରିସାରିଛନ୍ତି ।

## ବ୍ୟକ୍ତିଗତ ଜୀବନ
ରଜନୀ ରଞ୍ଜନ ୧୯୫୯ ମସିହାର ଡିସେମ୍ବର ୨୨ ତାରିଖରେ ବାଳକାଟିଠାରେ ଜନ୍ମଗ୍ରହଣ କରିଥିଲେ । ପିତା ରବି ଦାଶ ଜଣେ ଗୀତିକାର ଓ ମାଆ ସୁଶୀଳାପ୍ରଭା କଣ୍ଠଶିଳ୍ପୀ ଥିଲେ । ପରିବାରରେ ସଙ୍ଗୀତମୟ ପରିବେଶ ଥିଲା । ତାଙ୍କ ବାସଭବନକୁ ସଙ୍ଗୀତ ନିର୍ଦ୍ଦେଶକମାନଙ୍କର ଯା'ଆସ ଥିଲା । ଏସବୁର ପ୍ରଭାବ ରଜନୀଙ୍କ ଉପରେ ପିଲାଦିନରୁ ପଡିଥିଲା । ବୃତ୍ତିରେ ସେ ଜଣେ ଶିକ୍ଷାବିତ । ଭୁବନେଶ୍ୱରସ୍ଥ ଦେବରାୟ ମହାବିଦ୍ୟାଳୟରେ ସେ ଅଧ୍ୟକ୍ଷ ଭାବରେ କାର୍ଯ୍ୟ କରିଛନ୍ତି ।

## ଗୀତିକାର
* ମୋ ଭାଇ ଜଗା
* ପ୍ରେମ ବନ୍ଧନ
* ବୋଉ
* ଭାଗ୍ୟ ଚକ୍ର
* ମୁନ୍ନା- ଏ ଲଭ୍ ଷ୍ଟୋରୀ
* ପ୍ରେମ ରୋଗୀ
* ଆରେ ସାଥୀ ଆ
* ଲଭ୍ ଡଟ୍ କମ୍
* ମନ ମୋର ପ୍ରଜାପତି
* ତୁ ମୋ ସୁନା ତୁ ମୋ ହୀରା
* ଟାଇଗର

## ସଂଳାପ
* ମୋ ଭାଇ ଜଗା
* ପ୍ରେମ ବନ୍ଧନ
* ଏ ମନ ମାନେନା
* ଜୟ ଜଗନ୍ନାଥ
* ହସିବ ପୁଣି ମୋ ସୁନା ସଂସାର
* ନନ୍ଦିନୀ ଆଇ ଲଭ୍ ୟୁ
* ପ୍ରେମ ରୋଗୀ
* ଡ୍ରିମ୍ ଗାର୍ଲ
* ଲଭ୍ ଡଟ୍ କମ୍
* ମିତରେ ମିତ
* ସଞ୍ଜୁ ଆଉ ସଞ୍ଜନା
* ପ‌ହିଲି ରଜ
* ଭୁଲ ବୁଝିବନି ମତେ
* ପ୍ରେମ ଅଢ଼େଇ ଅକ୍ଷର
* ଲୋଫର୍
* ମନ ମୋର ପ୍ରଜାପତି
* ମତେ ବୋହୂ କରି ନେଇଯା
* ଫ୍ୟାମିଲି ନମ୍ବର ୱାନ୍
* ଚୋରି ଚୋରି ମନ ଚୋରି
* ମୁଁ ପ୍ରେମୀ ମୁଁ ପାଗଳ
* କେମିତି ଏ ବନ୍ଧନ
* ଗୁଡ୍ ବୟ
* ତୁ ମୋ ଆରମ୍ଭ ତୁ ମୋ ଶେଷ
* ତୁ ମୋ ସୁନା ତୁ ମୋ ହୀରା
* ଦିୱାନା ଦିୱାନୀ
* ସପନର ନାୟିକା
* ପ୍ରେମିକା
* ସିନ୍ଦୂର
* ସ୍ମାଇଲ୍ ପ୍ଲିଜ୍
* କିଡ୍‌ନାପ୍
* ପିଲାଟା ବିଗିଡ଼ିଗଲା
* ଆଶିକ୍
* ସମୟ ବଡ଼ ବଳବାନ
* ହେଲା ମତେ ପ୍ରେମ ଜର
* ଟାଇଗର
* ଝିଅଟା ବିଗିଡ଼ିଗଲା
* ଯୋଗୀ

## ଚିତ୍ରନାଟ୍ୟ
* ଏ ମନ ମାନେନା
* ଲଭ୍ ଡଟ୍ କମ୍
* ପହିଲି ରଜ
* ମନ ମୋର ପ୍ରଜାପତି
* ଫ୍ୟାମିଲି ନମ୍ବର୍ ୱାନ୍
* ତୁ ମୋ ଆରମ୍ଭ ତୁ ମୋ ଶେଷ
* ସପନର ନାୟିକା
* ସିନ୍ଦୂର
* କିଡ୍‌ନାପ୍
* ହେଲା ମତେ ପ୍ରେମ ଜର
* ଝିଅଟା ବିଗିଡ଼ିଗଲା

## କାହାଣୀ
* ମୋ ଭାଇ ଜଗା
* ପିଲାଟା ବିଗିଡ଼ିଗଲା

## ଅଭିନେତା
* ପ୍ରେମ ଅଢ଼େଇ ଅକ୍ଷର

## ପୁରସ୍କାର ଓ ସମ୍ମାନ
* ରାଜ୍ୟ ଚଳଚ୍ଚିତ୍ର ପୁରସ୍କାର (ଶ୍ରେଷ୍ଠ ଗୀତିକାର, ଭାଗ୍ୟଚକ୍ର), ୨୦୦୭
* ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର (ଶ୍ରେଷ୍ଠ ସଂଳାପ, ମୁଁ ପ୍ରେମୀ ମୁଁ ପାଗଳ), ୨୦୧୧
* ଦୟାନଦୀ ସମ୍ମାନ, ୨୦୨୪
## ଆଧାର
## ବାହାର ଆଧାର
* 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ସାରୁଙ୍ଗମ୍ ବିମଳା କୁମାରୀ ଦେବୀ

**ସାରୁଙ୍ଗମ୍ ବିମଳା କୁମାରୀ ଦେବୀ** ଜଣେ ଭାରତୀୟ ଡାକ୍ତର ଓ ମଣିପୁରର ଇମ୍ଫାଲଠାରେ କାର୍ଯ୍ୟରତ ମୁଖ୍ୟ ଚିକିତ୍ସା ଅଧିକାରୀ  ସେ ୧୯୭୯ରୁ ମଣିପୁରରେ ମୁଖ୍ୟତଃ ଗ୍ରାମାଞ୍ଚଳରେ କାମ କରି ଆସୁଛନ୍ତି ଓ ରାଜ୍ୟକୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ପରିଦର୍ଶନ ସମୟରେ ସେ ଦୁଇଥର ଖାଦ୍ୟ ନିରାପଦ କାର୍ଯ୍ୟାଳୟର ଅଧ୍ୟକ୍ଷ ହୋଇଛନ୍ତି । ସେ ୨୦୧୪ରେ ଡଃ ବି ଆର୍ ଆମ୍ବେଦକର ଆନ୍ତର୍ଜାତୀୟ ସମ୍ମାନ 

## ଆଧାର
ବାନୋ ଜାହାଙ୍ଗୀର କୋୟାଜୀ

**ବାନୋ ଜାହାଙ୍ଗୀର କୋୟାଜୀ** (୨୨ ଅଗଷ୍ଟ ୧୯୧୮&nbsp;– ୧୫ ଜୁଲାଇ ୨୦୦୪) ପରିବାର ନିୟୋଜନ ଓ ଜନସଂଖ୍ୟା ନିୟନ୍ତ୍ରଣରେ ଜଣେ ଭାରତୀୟ ଡାକ୍ତର । ସେ ପୁନେର କିଙ୍ଗ୍ ଏଡୱାର୍ଡ୍ ମେମୋରିଆଲ୍ ଚିକିତ୍ସାଳୟର ନିର୍ଦ୍ଦେଶକ ଥିଲେ ଓ ଭାରତର ତୃତୀୟ ବୃହତ୍ତ ରାଜ୍ୟ ମହାରାଷ୍ଟ୍ରର ଗ୍ରାମରେ ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ର ପାଇଁ କାମ କରିଥିଲେ । ସେ କେନ୍ଦ୍ର ସରକାରଙ୍କ ପରାମର୍ଶଦାତା ଥିଲେ । 

ସେ ୧୯୮୯ରେ ପଦ୍ମ ଭୂଷଣ ଓ ୧୯୯୩ରେ ରମଣ ମାଗାସେସେ ସମ୍ମାନ ପାଇଥିଲେ ।

## ଆଧାର
ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଦି ସନ ଅଫ ନେପ୍ଚୁନ

**ଦି ସନ ଅଫ ନେପ୍ଚୁନ **୨୦୧୧ରେ ଆମେରେକିୟ ଲେଖକ ରିକ ଋଓରଡାନଦ୍ୱାରା ଲିଖିତ ଏକ କାଳ୍ପନିକ ଉପନ୍ୟାସ ।ଏହା ଗ୍ରୀକ ଏବଂ ରୋମାନ ପୁରାଣ ଉପରେ ଆଧାରିତ। ଏହା ଦି  ହୀରୋଜ ଅଫ ଅଲମ୍ପସ ସିରିଜର ଦ୍ୱିତୀୟ ପୁସ୍ତକ । ଏହା ଜଳ ଦେବତା ପୋଷେଡୋନଙ୍କ ପୁତ୍ର ପରସି ଜ୍ଯାକସନର ସାହସିକ ଗାଥା ଉପରେ ଆଧାରିତ। ଦି  ହୀରୋଜ ଅଫ ଅଲମ୍ପସ ସିରିଜର ପ୍ରଥମ ପୁସ୍ତକର ନାମ "ଦି ଲଷ୍ଟ ହୀରୋ" ଏବଂ ତୃତୀୟ ପୁସ୍ତକର ନାମ "ଦି ମାର୍କ ଅଫ ଏଥେନା"। ଏହି  ଉପନ୍ୟାସଟି  ଗୁଡରିଡସ ଚୟେସ ପୁରସ୍କାରରେ ମଧ୍ୟ ପୁରସ୍କୃତ ହେଇ ସାରିଛି। ଏହା ଅନେକ ସମୟ ଧରି ସର୍ବଶ୍ରେଷ୍ଠ ବିକ୍ରେତା ଲିଷ୍ଟରେ ମଧ୍ୟ ରହିଥିଲା। ଏହା ପ୍ରଥମେ ଅକ୍ଟୋବର ୪ ୨୦୧୧ରେ ପ୍ରକାଶିତ ହୋଇଥିଲା ଏବଂ ବର୍ତ୍ତମାନ ଏହା ଇବୂକ ଅଡିଓ ବୂକ ଭାବରେ ମଧ୍ୟ ଉପଲବ୍ଧ । ବର୍ତ୍ତମାନ ଏହା ୩୭ଟି ଭାଷାକୁ ଅନୁବାଦ କରା ସରିଛି।
## ବିକାଶ 
ର ସାକ୍ଷାତକର ସମୟରେ  ପରସିର  ଅବସ୍ଥାନକୁ ନେଇ ଯେତେବେଳେ ରିକଙ୍କୁ ପ୍ରଶ୍ନ ପଚରା ଯାଇଥିଲା ସେତେବେଳେ ସେ ଘୋଷଣା କରିଥିଲେ ଯେ  ଦି ସନ ଅଫ ନେପଚୁନ ପୁସ୍ତକରେ ପରସି ପୁଣି ଫେରିବା।

## ଆଧାର
ବାସାଲ ସେଲ କାର୍ସିନୋମା

**ବାସାଲ ସେଲ କାର୍ସିନୋମା** ବା **ବିସିସି** (ଇଂରାଜୀ ଭାଷାରେ **Basal-cell carcinoma** or **BCC** or **basal-cell cancer**) ଏକ ଚର୍ମ କର୍କଟ ରୋଗ (skin cancer) । ବାସାଲ ସେଲ କାର୍ସିନୋମା ବହୁତ ଧୀର ଗତିରେ ବୃଦ୍ଧି ପ୍ରାପ୍ତ ହୋଇ ସ୍ଥାନୀୟ ତନ୍ତୁଗୁଡ଼ିକୁ ନଷ୍ଟ କରିଦେଇପାରେ କିନ୍ତୁ ଦୂର ସ୍ଥାନ‌କୁ ବିସ୍ଥାପିତ ହୋଇପାରେନାହିଁ । 

ଫିକା ଚର୍ମ (Light skin), ଅଲଟ୍ରାଭାୟୋଲେଟ ରଶ୍ମୀ (ultraviolet light), ରାଡିଏସନ ଥେରାପି (radiation therapy), ଆର୍ସେନିକ (arsenic), ଅଳ୍ପ ଇମ୍ମ୍ୟୁନିଟି କ୍ରିୟା (poor immune function) ଥିଲେ ଏହି ରୋଗ ସଙ୍କଟ ଅଧିକ ରହେ । ରୋଗୀର ପରୀକ୍ଷା ଓ ଚର୍ମ ବାୟୋପ୍ସି (tissue biopsy) କରି ରୋଗ ନିର୍ଣ୍ଣୟ କରାଯାଏ ।

ସନସ୍କ୍ରିନ ଯୋଗୁ ବାସାଲ ସେଲ କାର୍ସିନୋମାର ସଙ୍କଟ ପ୍ରାଭାବିତ ହୁଏ କି ନାହିଁ ତାହା ଅଜ୍ଞାତ ଅଛି । ଅପରେଶନ କରି ଏହା ବାହାର କରିଦିଆଯାଏ । ବିରଳ ଦୂରବର୍ତ୍ତୀ ବିସ୍ଥାପିତ କେଶ୍‌ରେ କେମୋଥେରାପି (chemotherapy) ବା ଟାରଗେଟେଡ ଥେରାପି (targeted therapy) ଦିଆଯାଏ । ମେଲାନୋମା (melanoma) ବ୍ୟତୀତ ଅନ୍ୟ ସମସ୍ତ ଚର୍ମ କର୍କଟ ରୋଗମାନଙ୍କ ମଧ୍ୟରୁ ୮୦% କେବଳ ବାସାଲ ସେଲ କାର୍ସିନୋମା ହୁଏ ।    ଯୁକ୍ତରାଷ୍ଟ୍ର ଆମେରିକାରେ ବାସାଲ ସେଲ କାର୍ସିନୋମା ରୋଗରେ ୩୫୫ ଶ୍ୱେତାଙ୍ଗ ଓ ୨୫% ଶ୍ୱେତାଙ୍ଗୀ ଜୀବନର କୌଣସି ନା କୌଣସି ସମୟରେ ପୀଡ଼ିତ ହୋଇଥାଆନ୍ତି ।
 
## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଟି କଳ୍ପନା ଦେବୀ

**ଟି. କଳ୍ପନା ଦେବୀ** (୧୯୪୧-୨୦୧୬), ଆନ୍ଧ୍ରପ୍ରଦେଶର ଜଣେ ଡାକ୍ତର ଓ ରାଜନୀତିଜ୍ଞ । ସେ ୮ମ ଲୋକ ସଭାକ ଜଣେ ସଦସ୍ୟ ।

## ଆଦ୍ୟ ଜୀବନ
କଳ୍ପନା ଦେବୀ ୧୩ ଜୁଲାଇ ୧୯୪୧ରେ କ୍ରିଷ୍ଣା ଜିଲ୍ଲାର ଭାଟଲାପେନୁମାରୁ ଗ୍ରାମରେ ଚଳାଶଣୀ ବୀରା ରାଘଭାଇହାଙ୍କଠାରୁ ଜନ୍ମ ହୋଇଥିଲେ । ସେ ୱାରଙ୍ଗାଲର କାକତୀୟ ମହାବିଦ୍ୟାଳୟରୁ ଡାକ୍ତରୀ ପାଠ୍ୟକ୍ରମ ପଢ଼ିଥିଲେ । 

## ଆଧାର
ଯତୀନ୍ଦ୍ର କୁମାର ନାୟକ

**ଯତୀନ୍ଦ୍ର କୁମାର ନାୟକ**(ଜନ୍ମ : ୧୮ ନଭେମ୍ବର ୧୯୫୬) ଜଣେ ଓଡ଼ିଆ ଅନୁବାଦକ, ସମ୍ପାଦକ ଏବଂ ଶିକ୍ଷାବିତ ଅଟନ୍ତି । ଓଡ଼ିଶାର ବହୁ ବିଶିଷ୍ଟ ସାହିତ୍ୟିକମାନଙ୍କର କୃତିକୁ ଯତୀନ୍ଦ୍ର ଇଂରାଜୀରେ ଅନୁବାଦ କରିଛନ୍ତି । 

ଯତୀନ୍ଦ୍ର ୧୯୫୬ମସିହାରେ ପିପିଲି ନିକଟସ୍ଥ ଗୋବିନ୍ଦପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ କାଶୀନାଥ ନାୟକ ଓ ମାତାଙ୍କ ନାମ ଲବଙ୍ଗଲତା ଥିଲା । ପିତା କାଶୀନାଥ ନାୟକ ପିଲାମାନଙ୍କ ପାଇଁ ପାଠ୍ୟପୁସ୍ତକ ଲେଖୁଥିଲେ । ଯତୀନ୍ଦ୍ର ଉତ୍କଳ ବିଶ୍ୱବିଦ୍ୟାଳୟରେ ଇଂରାଜୀ ଅଧ୍ୟାପକଭାବରେ କାର୍ଯ୍ୟ କରିଛନ୍ତି । ଭୁବନେଶ୍ୱରରେ ଥିବା *ସେଣ୍ଟର ଫର ଏସିଆନ ଷ୍ଟଡ଼ିଜ*ଦ୍ୱାରା ପ୍ରକାଶ ପାଉଥିବା ଷାଣ୍ମାସିକ ପତ୍ରିକା ମାର୍ଗ ଏସିଆର ସେ ମୁଖ୍ୟ ସମ୍ପାଦକ ଭାବରେ ମଧ୍ୟ କାର୍ଯ୍ୟରତ ।

## ଅନୁବାଦ ପୁସ୍ତକ 
* Astride the Wheel(ଚନ୍ଦ୍ରଶେଖର ରଥଙ୍କ *ଯନ୍ତ୍ରାରୁଢ଼*)
* Six acres and a third(ଫକୀର ମୋହନଙ୍କ ଛ ମାଣ ଆଠ ଗୁଣ୍ଠ)
* Maternal Uncle(ଫକୀର ମୋହନଙ୍କ *ମାମୁଁ*)
* A Time Elsewhere(ଜଗନ୍ନାଥ ପ୍ରସାଦ ଦାସଙ୍କ ଐତିହାସିକ ପୁସ୍ତକ ଦେଶ କାଳ ପାତ୍ର)
* A Dialogue with Memory(ନାଟ୍ୟକାର ମନୋରଞ୍ଜନ ଦାସଙ୍କ ଆତ୍ମଜୀବନୀ *ସ୍ମୃତି ସଂଳାପ*)
* Fragile World(ବିଷ୍ଣୁ ମହାପାତ୍ରଙ୍କ କବିତା ସଂଗ୍ରହ)
* The Ninth of August(ମନୋରଞ୍ଜନ ଦାସ *ଅଗଷ୍ଟ ୯*)
* One Step towards Sun
* The Corpus(ସୁରେନ୍ଦ୍ର ମହାନ୍ତିଙ୍କ ଗଳ୍ପ ସଂକଳନ) 
* The Trap(ଯଶୋଧାରା ମିଶ୍ରଙ୍କ ଗଳ୍ପ ସଂକଳନ)
* The Home Bound Bird(ଗୁରୁ ପ୍ରସାଦ ମହାନ୍ତିଙ୍କ *ତାରା ଖସିବାର ବେଳ*)
## ସମ୍ମାନ ଓ ପୁରସ୍କାର 
* କଥା ଅନୁବାଦ ସମ୍ମାନ(୧୯୯୭)
* ହଚ-କ୍ରସୱାର୍ଡ଼ ଇଣ୍ଡିଆନ୍ ଫିକ୍ସନ୍ ଟ୍ରାନ୍ସଲେସନ୍ ଆୱାର୍ଡ(୨୦୦୪)
* ଭୋଡାଫୋନ୍ କ୍ରସୱାର୍ଡ଼ ଟ୍ରାନ୍ସଲେସନ୍ ଆୱାର୍ଡ(୨୦୦୯)
* ଉତ୍କଳ ସମ୍ମାନ(୨୦୦୬)
* ପ୍ରତିବେଶୀ ସମ୍ମାନ(୨୦୦୫)
* ଶ୍ରୀଧର ଦାସ ସମ୍ମାନ(୨୦୧୯)

## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଜୀବିତ ବ୍ୟକ୍ତି
କୋଏଲ ମିଶ୍ର

**କୋଏଲ ମିଶ୍ର** ବା **କୋଏଲ ବାନାର୍ଜୀ** ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୨୦୧୦ ମସିହାରେ ଓଡ଼ିଆ କଥାଚିତ୍ର ତୁ ଥାଆ ମୁଁ ଯାଉଚି ରୁଷି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପଶ୍ଚିମ ବଙ୍ଗରେ ଜନ୍ମିତା ଏହି ଅଭିନତ୍ରୀ ଓଡ଼ିଆ କଥାଚିତ୍ରରେ ଅଭିନୟ କରିବା ପରେ ଅଭିନେତା ବବି ମିଶ୍ରଙ୍କୁ ବିବାହ କରିଥିଲେ । 

## ପ୍ରାରମ୍ଭିକ ଜୀବନ ଓ ପରିବାର
କୋଏଲ ପଶ୍ଚିମ ବଙ୍ଗରେ ଜନ୍ମଗ୍ରହଣ କରିଥିଲେ । ସେ କୋନ୍‌ନ‌ଗର ସ୍କୁଲରେ ପଢ଼ିଥିଲେ ଏବଂ ତା'ପରେ କଲିକତା ବିଶ୍ୱବିଦ୍ୟାଳୟରେ ପଢ଼ିଥିଲେ । ସେ ଓଡ଼ିଆ କଥାଚିତ୍ର ଜଗତରେ କାମ କରିବା ପରେ ଅଭିନେତା ବବି ମିଶ୍ରଙ୍କୁ ବିବାହ କରିଥିଲେ । ଅଭିନେତା ଅରିନ୍ଦମ ରାୟ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ଉଷସୀ ମିଶ୍ର, ଶ୍ରୀତମ ଦାସ, ଜିନା ସାମଲ, ପ୍ରଦ୍ୟୁମ୍ନ ଲେଙ୍କା, ସରୋଜ ଦାସ, ପିଣ୍ଟୁ ନନ୍ଦ ଆଦି କଳାକାରମାନେ ଅଭିନୟ କରିଥିଲେ ।

୨୦୧୦ର ଅନ୍ୟ ଏକ କଥାଚିତ୍ର ତତେ ଭଲ ପାଉଛି ବୋଲିରେ ଅଭିନେତା ଦେବାଶିଷ ପାତ୍ରଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଆର୍ ଭଗତ ସିଂହ । ମିହିର ଦାସ, ପ୍ରିୟଙ୍କା ମହାପାତ୍ର, ହର ରଥ, ଅରବିନ୍ଦ ଷଡ଼ଙ୍ଗୀ, ମୀନକେତନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଆଶିକ୍‌ରେ କୋଏଲ ଅଭିନେତା ସମ୍ବିତ ଆଚାର୍ଯ୍ୟଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାକର ବସନ୍ତ । ପପୁ ପମ ପମ, ହରି, ସୁଧାକର ବସନ୍ତ, ସୋଫିଆ ଆଲମ୍, ସରୋଜ ଦାସ, ପିଣ୍ଟୁ ନନ୍ଦ, ପପି ସନ୍ତୁକ, ପ୍ରମୋଦ କୁମାର ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ଆଧାର
## ବାହାର ଆଧାର
* 
* 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଟୋରୀ ବର୍ଚ

**ଟୋରୀ ବର୍ଚ** (ଜନ୍ମ: ୧୭ ଜୁନ୍ ୧୯୬୬) ଜଣେ ଆମେରିକୀୟ ଫ୍ୟାସନ ଡିଜାଇନର୍ ଏବଂ ବ୍ୟବସାୟୀ ମହିଳା ଏବଂ ପରୋପକାରୀ, ଯିଏକି ଅନେକ ଫ୍ୟାସନ ଡିଜାଇନିଂ ପୁରସ୍କାର ଜିତିଛନ୍ତି । ସେ ତାଙ୍କର ନିଜର ବ୍ୟବସାୟ ଟୋରୀ ବର୍ଚ ଏଲ୍.ଏଲ୍.ସିର ଅଧକ୍ଷ, ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଏବଂ ଡିଜାଇନର୍ । ୨୦୧୫ରେ ଫୋରବେସ୍ଦ୍ୱାରା ହୋଇଥିବା ସର୍ଭେକ୍ଷଣ ଅନୁସାରେ ତାଙ୍କୁ ବିଶ୍ୱର ୭୩ତମ ଶକ୍ତିଶାଳୀ ମହିଳା ଭାବରେ ସ୍ଥାନିତ କରାଯାଇଥିଲା ।

## ପ୍ରାରମ୍ଭିକ ଜୀବନ ଏବଂ ଶିକ୍ଷା
ଟୋରୀ ବର୍ଚ ଯୁକ୍ତରାଷ୍ଟ୍ର ଆମେରିକାର ଭେଲ୍ଲୀ ଫର୍ଗ, ପେନ୍ନସ୍ୟାଲାବାନିଆଠାରେ ୧୭ ଜୁନ୍ ୧୯୬୬ରେ ଜନ୍ମଗ୍ରହଣ କରିଥିଲେ । ତାଙ୍କର ପିତାମାତା ହେଲେ ରେବା ଏବଂ ଏରାଲ ବଡ୍ ରବିନ୍‌ସନ୍ (୧୯୨୩-୨୦୦୮) । ସେ ତାଙ୍କର ତିନି ଭାଇଙ୍କ (ରବର୍ଟ, ଜେମ୍‌ସ୍ ଏବଂ ଲିଓନାର୍ଡ଼ୋ) ସ‌ହ ଭେଲ୍ଲୀ ଫର୍ଗ ଜାତୀୟ ଐତିହାସିକ ଉଦ୍ୟାନ ପାଖରେ ଥିବା ୨୫୦ ବର୍ଷିଆ ପୁରୁଣା ଜର୍ଜିଆନ୍‌ରେ ବଡ଼ ହୋଇଥିଲେ ।

ତାଙ୍କ ବାପା ଜଣେ ଧନୀକ ନିବେଶକ ଥିଲେ ଯିଏକି ଶେୟାର ବଜାର ଏବଂ ବିଭିନ୍ନ ସଂସ୍ଥାରେ ନିବେଶ କରୁଥିଲେ । ସେ ରେବାଙ୍କୁ ବିବାହ କରିବା ପୂର୍ବରୁ ଗ୍ରେସ୍ କେଲ୍ଲୀ ଏବଂ ଜୋଆନ୍ ବେନେଟ୍‌ଙ୍କ ସ‌ହ ସମ୍ପର୍କରେ ଥିଲେ । ଏହାପରେ ସେ ରେବାଙ୍କୁ ବିବାହ କରିଥିଲେ, ଯିଏକି ଜଣେ ଅଭିନେତ୍ରୀ ଥିଲେ । ରେବା ମଧ୍ୟ ବିବାହ ପୂର୍ବରୁ ଷ୍ଟିଭ୍ ମାକ୍‌କୁଇନ୍ ଏବଂ ମାର୍‌ଲୋନ୍ ବ୍ରାଣ୍ଡୋଙ୍କ ସ‌ହ ସମ୍ପର୍କରେ ଥିଲେ ।

ଟୋରୀ ପେନ୍ନସ୍ୟାଲାବାନିଆର ରୋସେମଣ୍ଟରେ ଥିବା ଆଗ୍ନେସ୍ ଇର୍‌ଉଇନ୍ ସ୍କୁଲରେ ପଢ଼ୁଥିଲେ । ସେ ତାଙ୍କର ସ୍କୁଲବେଳେ ଟେନିସ୍ ଦଳର ଅଧିନାୟିକା ଥିଲେ ଏବଂ ତାଙ୍କର ସାଙ୍ଗ କାରା ରୋସ୍ ଜଣେ ଅଳଙ୍କାର ଡିଜାଇନର୍ । ଟୋରୀ ତାଙ୍କର ପ୍ରଥମ ଚାକିରୀ କିଙ୍ଗ୍ ଅଫ୍ ପର୍ସିଆ ମଲ୍‌ରେ ବେନେଟ୍ଟନ ସଂସ୍ଥା ଅଧିନରେ କରିଥିଲେ । ଏହାପରେ ସେ ପୋଲୋ ରାଲଫ ଲୌରେନ୍ ଏବଂ ଲୋଏୱେ ପାଇଁ କାର୍ଯ୍ୟ କରିଥିଲେ ।

ଟୋରୀ ତାଙ୍କର ବ୍ୟବସାୟ ପ୍ରଥମେ "ଟି.ଆର୍.ବି. ବାଏ୍ ଟୋରୀ ବର୍ଚ" ଭାବରେ ଆରମ୍ଭ କରିଥିଲେ, ମାତ୍ର ପରେ ୨୦୦୪ରେ ସେ ଏହାର ନାମ ପରିବର୍ତ୍ତନ କରି ଟୋରୀ ବର୍ଚ ଏଲ୍.ଏଲ୍.ଚି.ଙ୍କୁ ବଦଳାଇଥିଲେ ଏବଂ ମନହାଟ୍ଟନର ନୋଲିଟା ଜିଲ୍ଲାରେ ତାଙ୍କର ପ୍ରଥମେ ଦୋକାନ ଆରମ୍ଭ କରିଥିଲେ । ପ୍ରଥମ ଦିନରେ ହିଁ ତାଙ୍କର ଅନେକ କିଛି ଡିଜାଇନ୍ ବିକ୍ରି ହୋଇଥିଲା ।

ଟୋରୀ ତାଙ୍କର ବ୍ୟବସାୟ ଆରମ୍ଭ କରିବା ପରେ ଏହା ବ‌ହୁତ ଭଲ ସଫଳତା ସାଉଣ୍ଟିଥିଲା ଏବଂ ବିଶ୍ୱବଜାରରେ ତାଙ୍କର ୨୦୦ରୁ ଅଧିକ ଦୋକାନ ଖୋଲିଥିଲା । ତାଙ୍କ ଡିଜାଇନ୍ ଭିତରେ ପିନ୍ଧିବା ପାଇଁ ପ୍ରସ୍ତୁତ ଥିବା ଜୋତା, ପୋଷାକ, ଘଣ୍ଟା, ଭେନିଟ୍ ବ୍ୟାଗ୍, ଘର ସଜା ଜିନିଷ, ସୌନ୍ଦର୍ଯ୍ୟପୂର୍ଣ୍ଣ ଜିନିଷ ଆଦି ଉପଲବ୍ଧ ।

## ବୈବାହିକ ଜୀବନ
୧୯୯୩ ମସିହାରେ ଟୋରୀ ଉଇଲିୟମ୍ ମାକ୍‌ଲୋୱେଙ୍କୁ ବିବାହ କରିଥିଲେ, ଯିଏକି ଜଣେ ଜମି ବେପାରୀ ହ୍ୟାରୀ ବି. ମାକ୍‌ଲୋୱେଙ୍କର ପୁଅ । ମାତ୍ର ପରେ ଗୋଟିଏ ବର୍ଷରେ ଉଭୟଙ୍କର ବିବାହ ବିଚ୍ଛେଦ ଘଟିଥିଲା । ଏହାପରେ ୧୯୯୬ରେ ସେ ଜେ. କ୍ରିଷ୍ଟିଫର୍ ବର୍ଚଙ୍କୁ ବିବାହ କରିଥିଲେ । କ୍ରିଷ୍ଟିଫର୍ ଇଣ୍ଟରନେଟ କାପିଟାଲ ସଂସ୍ଥାର ଜଣେ ନିବେଶକ ଥିଲେ ଏବଂ ପରେ ସେ ୱଲ୍ଟର୍ ବକ୍‌ଲେ ଏବଂ କେନ୍ ଫକ୍ସ‌ଙ୍କ ସ‌ହ ମିଶି ନିଜେ ଏକ ନିବେଶ ସଂସ୍ଥା ତିଆରି କରିଥିଲେ । ଏହାପରେ  ୨୦୦୬ରେ ଉଭୟଙ୍କର ବିବାହ ବିଚ୍ଛେ ଘଟିଥିଲା, ମାତ୍ର ସେ ତାଙ୍କର ସାଙ୍ଗିଆକୁ ବଦଳାଇନଥିଲେ ଏବଂ କିଛିଦିନ ପାଇଁ ସେ ତାଙ୍କର ନିୟୁ ୟର୍କ ଘରେ ତାଙ୍କର ପିଲାମାନଙ୍କ ସ‌ହ ବସବାସ କରିଥିଲେ । ତାଙ୍କର ତିନୋଟି ପୁଅ ଏବଂ ତିନୋଟି ସାବତ ଝିଅ ଅଛନ୍ତି । ଏହାପରେ ସେ କିଛିଦିନ ଲାୟର୍ କୋହେନ୍‌ଙ୍କ ସ‌ହ ସମ୍ପର୍କରେ ଥିଲେ । ୨୦୧୬ରେ ଟୋରୀ ପିଏରେ ୟେସ୍ ରୌସେଲ୍‌ଙ୍କ ସ‌ହ ନିର୍ବନ୍ଧ କରିଥିଲେ, ଯିଏକି ଏଲ୍.ଭି.ଏମ୍.ଏଚ୍. ଫ୍ୟାସନ ସଂସ୍ଥାର ମୁଖ୍ୟ କାର୍ଯ୍ୟ ନିର୍ବାହୀ ଅଧିକାରୀ ଥିଲେ ।ଉଭୟ ୨୦୧୪ରୁ ପରସ୍ପର ସ‌ହ ସମ୍ପର୍କରେ ଥିଲେ ।

## ଆଧାର
## ବାହାର ଆଧାର
*ନିଜର ୱେବ୍‌ସାଇଟ୍  
*ଟୋରୀ ବର୍ଚ ଫାଉଣ୍ଡେସନ୍ ୱେବ୍‌ସାଇଟ୍

ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
କେଟାୟୁନ୍ ଆର୍ଦେଶିର୍ ଦିନସା

**କେଟାୟୁନ୍ ଆର୍ଦେଶିର୍ ଦିନସା**  (୧୬ ନଭେମ୍ବର ୧୯୪୩ – ୨୬ ଅଗଷ୍ଟ ୨୦୧୧) ଭାରତୀୟ ଚିକିତ୍ସକଙ୍କ କ୍ଷେତ୍ରରେ ଏକ ପରିଚିତ ନାମ ଓ ଭାରତରେ ଆଧୁନିକ କର୍କଟ ଯତ୍ନ ଓ ରାଡିଏସନ୍ ଥେରାପି କ୍ଷେତ୍ରରେ ଦୃତ ଅଭିବୃଦ୍ଧି ଆଣିଥିଲେ । ୨୦୦୧ରେ ସେ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ । ଏକ ପ୍ରତିଷ୍ଠିତ ଗଣମାଧ୍ୟମ ଅନୁଯାୟୀ, * ସେ କର୍କଟ ପ୍ରପୀଡିତ ଭାରତର ଅନ୍ୟତମ ଓ ଶେଷ ସାମ୍ଭାବ୍ୟ ଆଶା * ।
 
## ଆଧାର
ବାରାଂ ଚିତି

**ବାରାଂ ଚିତି** (**Warang Citi** ବା **Varang Kshiti **ବୋଲି ମଧ୍ୟ ଲେଖାଯାଏ; , IPA: /wɐrɐŋ ʧɪt̪ɪ/) ଲାକୋ ବୋଦ୍ରାଙ୍କ ଦ୍ୱାରା ଉଦ୍ଭାବିତ ଏକ ଆବୁଗିଡ଼ା ଲିପି ଓ ହୋ ଭାଷା ପାଇଁ ବ୍ୟବହୃତ । ଏହା ସାଧାରଣତଃ ପ୍ରାଥମିକ ଓ ବୟସ୍କ ଶିକ୍ଷା ପାଇଁ ତଥା ବିଭିନ୍ନ ପ୍ରକାଶନ ପାଇଁ ବ୍ୟବହାର ହୁଏ । ହୋ ଭାଷା ଝାଡ଼ଖଣ୍ଡ, ଓଡ଼ିଶା, ପଶ୍ଚିମ ବଙ୍ଗ, ଛତିଶଗଡ଼ ଓ ଆସାମରେ କଥିତ ।

ସମାଜନେତା ବୋଦ୍ରା ଏହି ଲିପି ଖ୍ରୀଷ୍ଟିଆନ ମିସନାରିଙ୍କଦ୍ୱାରା ପ୍ରଚଳିତ ଭିନ୍ନ ଭିନ୍ନ ଲିପିର ଏକ ବିକଳ୍ପ ଭାବେ ତିଆରି କରିଥିଲେ । ତାଙ୍କ ମତାନୁସାରେ ଏହି ଲିପିଟି ୧୩ଶ ଶତାବ୍ଦୀରେ ଦେଓବାନ ତୁରିଙ୍କଦ୍ୱାରା ଉଦ୍ଭାବିତ ହୋଇଥିଲା ଓ ସେ ତୁରିଙ୍କଠୁ ସ୍ୱପ୍ନାଦେଶ ପାଇ ତାକୁ ଆଧୁନୀକୀକରଣ କରିଥିଲେ ।

ଲିପିଟିର ପ୍ରଥମ ଅକ୍ଷର ଅଙ୍ଗ ଓ ତାହା ବିଶ୍ୱର ସୃଷ୍ଟିର ପ୍ରଥମ ଧ୍ୱନି ବୋଲି ବିଶ୍ୱାସ । ଏହି ଲିପିରେ ମୋଟ ୩୨ ଗୋଟି ଅକ୍ଷର ରହିଛି ଓ ଛୋଟ ଏବଂ ବଡ଼ ଅକ୍ଷର ମଧ୍ୟ ରହିଛି । ଏହା ବାମରୁ ଡାହାଣକୁ ସାମାନ୍ତରାଳ ଧାଡ଼ିରେ ଲେଖାଯାଏ, ଏବଂ ପ୍ରତି ବ୍ୟଞ୍ଜନ ବର୍ଣ୍ଣରେ ଏକ ସହଜାତ ସ୍ୱର ବର୍ଣ୍ଣ ରହିଥାଏ । ଏହା ସାଧାରଣତଃ /a/ (ଅ) ବା କେବେ କେବେ /o/ ବା /e/ ହୋଇଥାଏ ।

ବାରାଂ ଚିତିର ନିଜସ୍ୱ ସଂଖ୍ୟା ରହିଛି ।

ଏହି ଲିପି ମୁଖ୍ୟତଃ ପୂର୍ବାଞ୍ଚଳରେ ଥିବା ସମାଜଗୁଡ଼ିକରେ ଓ ଶିକ୍ଷିତ ବର୍ଗଙ୍କ ଭିତରେ ଅଧିକ ଆଦୃତ । ବାକି ଭାଷାଭାଷୀମାନେ ଜ୍ଞାନର କଥିତ ବିତରଣ ପସନ୍ଦ କରନ୍ତି । ଦେବନାଗରୀ, ଓଡ଼ିଆ, ବଙ୍ଗଳା ଓ ଲାଟିନ ଆଦି ମଧ୍ୟ ହୋ ଭାଷା ଲେଖିବା ପାଇଁ ବ୍ୟବହୃତ ।

## ଅକ୍ଷର
ଏହା ଏକ ଆବୁଗିଡ଼ା ଭାବେ ଆନୁଷ୍ଠାନିକ ରୂପେ ବିଭାଗୀକୃତ କିନ୍ତୁ ଏକ ପ୍ରକୃତ ବର୍ଣ୍ଣମାଳା ଭାବେ ଏହାର ବିଭିନ୍ନ ଗୁଣ ରହିଛି । ଏଥିରେ ଇଂରାଜୀ ଭଳି କ୍ୟାପିଟାଲାଇଜେସନ ଓ ଇଂରାଜୀ ବିରାମ ଚିହ୍ନ ରହିଛି । ବର୍ଣ୍ଣମାଳା ଭଳି ସ୍ୱର ବର୍ଣ୍ଣ ବ୍ୟଞ୍ଜନ ପରେ ଯୋଡ଼ାଯାଏ । ତେବେ ବାକି ଭାରତୀୟ ଭାଷାଗୋଷ୍ଠୀର ଭାଷାମାନଙ୍କ ଭଳି ବ୍ୟଞ୍ଜନରେ ଏକ ସହଜାତ ସ୍ୱରବର୍ଣ୍ଣ ରହିଥାଏ । ତେଣୁ ଏହା ଅସ୍ପଷ୍ଟ । କେତେକ ସଂଯୁକ୍ତାକ୍ଷର ମିଶି ନୂଆ ଧ୍ୱନି ସୃଷ୍ଟି କରନ୍ତି ଓ କେତେକ କ୍ଷେତ୍ରରେ ଯୁକ୍ତାକ୍ଷର-ବ୍ୟଞ୍ଜନ ଏକ ଉପରେ ଆଉ ଗୋଟିଏକୁ ରଖାଯାଏ ।

## ଆଧାର
ପ୍ରିୟଙ୍କା ମହାପାତ୍ର

**ପ୍ରିୟଙ୍କା ମହାପାତ୍ର** ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ୧୯୯୩ ମସିହାରେ ପଥର ଖସୁଚି ବଡ଼ ଦେଉଳୁ ଚଳଚ୍ଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

## ପ୍ରାରମ୍ଭିକ ଜୀବନ ଓ ପରିବାର
ପ୍ରିୟାଙ୍କ ଓଡ଼ିଆ ନିର୍ଦ୍ଦେଶକ ଦେବୁ ପଟ୍ଟନାୟକଙ୍କୁ ବିବାହ କରିଥିଲେ । ତାଙ୍କ ଦେଢ଼ଶୁର ହର ପଟ୍ଟନାୟକ ଜଣେ ଜଣାଶୁଣା ଓଡ଼ିଆ ଅଭିନେତା ତଥା ନିର୍ଦ୍ଦେଶକ ଥିଲେ ।

## ଅଭିନୟ ଜୀବନ
ପ୍ରିୟାଙ୍କା ୧୯୯୩ ମସିହାରେ ପଥର ଖସୁଚି ବଡ଼ ଦେଉଳୁ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ସୁନା ଭାଉଜ, ଭାଇ ହେଲା ଭଗାରୀ, ରାଖିଲେ ଶିବ ମାରିବ କିଏ, ଜୀବନ ଧାରା, ସୁହାଗ ସିନ୍ଦୂର, ପୁଅ ମୋର ଭୋଳା ଶଙ୍କର, ନୀଳ ମାଷ୍ଟରାଣୀ, ଯଶୋଦା, ସ୍ତ୍ରୀ, କାଳଚକ୍ର, ବାବୁ ପର୍ଶୁରାମ, କାଶିଆ କପିଳା, ସମୟ ଚକରେ ସଂସାର ରଥ ଆଦି ଚଳଚ୍ଚିତ୍ରରେ ନୟିକା, ସ‌ହ-ଅଭିନେତ୍ରୀ ଆଦି ଭୂମିକାରେ ଅଭିନୟ କରିଥିଲେ । ଏହାପରେ ସେ ଅନେକ ଚଳଚ୍ଚିତ୍ରରେ ହାସ୍ୟ ଅଭିନେତ୍ରୀ, ଚରିତ୍ର ଅଭିନେତ୍ରୀ ଆଦି ଭୂମିକାରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ରିତା ଫାରିୟା

**ରେଇତା ଫାରିଆ ପାୱେଲ୍** (ଜନ୍ମ ଅଗଷ୍ଟ ୨୩, ୧୯୪୩) ଯେ ମୁମ୍ବାଇରେ ଗୋଆ ପରିବାରରେ ଜନ୍ମ ହୋଇଥିଲେ ଜଣେ ଭାରତୀୟ ମଡ଼େଲ୍, ଡାକ୍ତର, ସୁନ୍ଦରୀ ପ୍ରତିଯୋଗିତା ବିଜୟିନୀ । ସେ ପ୍ରଥମ ଏସୀୟ ଭାବେ ମିସ୍ ୱାର୍ଲ୍ଡ୍ ସୁନ୍ଦରୀ ପ୍ରତିଯୋଗିତା ଜିତିଥିଲେ । ସେ ମଧ୍ୟ ପ୍ରଥମ ଡାକ୍ତର ଭାବେ ମୁସ୍ ୱାର୍ଲ୍ଡ୍ ଫାଇନାଲ୍ ପର୍ଯ୍ୟାୟକୁ ଉତ୍ତାର୍ଣ୍ଣ ହୋଇଥିଲେ ।

## ଆଧାର
## Sources
*http://www.pageantopolis.com/1960-1969.html
*http://www.missworld.com
ପିଙ୍କି ପ୍ରିୟଦର୍ଶିନୀ

**ପିଙ୍କି ପ୍ରିୟଦର୍ଶିନୀ** ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ ଏବଂ ଦୂରଦର୍ଶନ ଉପସ୍ଥାପିକା । ସେ ୨୦୧୨ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ପଙ୍କି କଥାଚିତ୍ରରେ ଅଭିନୟ କରିବା ପୂର୍ବରୁ ଫୋନ୍ ଇନ୍, ଆପଣଙ୍କ ସ‌ହ, ରଙ୍ଗିନ ଦୁନିଆ ଆଦି ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଶୁଭାଶିଷ ପୂର୍ବରୁ ଓଡ଼ିଆ କଥାଚିତ୍ର ଜଗତରେ ଚରିତ୍ର ଅଭିନେତା ଭାବରେ କାର୍ଯ୍ୟ କରିଥିଲେ । ନିଶିକାନ୍ତ ଦଳବେହେରା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ମିହିର ଦାସ, ପୁଷ୍ପା ପଣ୍ଡା, ସଲିଲ ମିତ୍ର, ପ୍ରଜ୍ଞା ଖଟୁଆ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୪ ମସିହାରେ ପିଙ୍କି ଓଡ଼ିଆ କଥାଚିତ୍ର ଖାସ୍ ତୁମରି ପାଇଁରେ ଅଭିନୟ କରିଥିଲେ । ଏହି କଥାଚିତ୍ରଟିରେ ଦୁଷ୍ମନ୍ତ ପଣ୍ଡା ନାୟକ ଭୂମିକରେ ଅଭିନୟ କରିଥିଲେ ଏବଂ ଦେବଯାନୀ ସମାନ୍ତରଳ ନାୟିକା ଭାବରେ ଅଭିନୟ କରିଥିଲେ । ଜର୍ଜ ତିଆଡ଼ି, ଦେବୁ ବୋଷ, ଦେବୁ ବ୍ରହ୍ମା, ଦେବୀ ବାରିକ, ମାମାଲି ଆଦି କଳାକାରମାନେ ଏହି ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ସୁଶାନ୍ତ ରଥ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

୨୦୧୩ ମସିହାରେ ସପନର ନାୟିକା କଥାଚିତ୍ରରେ ପିଙ୍କି ଦୀପକ ବାରିକଙ୍କ ସ‌ହ ଅଭିନୟ କରିଥିଲେ । ରାଜ୍ ପ୍ରଦୀପ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଦୈତାରି ପଣ୍ଡା, ମନୋଜ ମିଶ୍ର, ଶ୍ରୀତମ ଦାସ, ଲରେନ୍ସ ବେହେରା, ଚିନ୍ମୟୀ ପ୍ରିୟଦର୍ଶିନୀ, ଗୁଡ୍ଡୁ, ବାଦଲ ମହାନ୍ତି, ଅନନ୍ତ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୫ ମସିହାରେ ପିଙ୍କି ଓଡ଼ିଆ କଥାଚିତ୍ର ଲେଖିଚି ନାଁ ତୋରରେ ନାୟକ ସମ୍ବିତ ଆଚାର୍ଯ୍ୟଙ୍କ ସ‌ହ ଅଭିନୟ କରିଥିଲେ । ନିର୍ଦ୍ଦେଶକ ଦିଲ୍ଲୀପ ପଣ୍ଡା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । କ୍ରିଷ୍ଣା କର, ହରିହର ମହାପାତ୍ର, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୬ ମସିହାରେ ଆସିଲୁ ଯେବେ ତୁ ଯାଆନା ଫେରି ଚଳଚ୍ଚିତ୍ରରେ ଦୀପକ ବାରିକଙ୍କ ସ‌ହ ଅଭିନୟ କରିଥିଲେ । । ନିର୍ଦ୍ଦେଶକ ବାବୁଦା ଏବଂ ଦିପୁନ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ପୀୟୁଷ, କୁନା ତ୍ରିପାଠୀ, ଅସୀତ ପତି, ଜୀବନ ପଣ୍ଡା, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ଦୂରଦର୍ଶନ
* ଫୋନ୍ ଇନ୍
* ଆପଣଙ୍କ ସ‌ହ
* ରଙ୍ଗିନ ଦୁନିଆ

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
କଟି ପତଙ୍ଗ

**କଟି ପତଙ୍ଗ**, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବେନ୍ଦ୍ର ନାଥ ସାହୁ । ମଧୁସ୍ମିତା ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । କୁମାର ସରୋଜ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେକ ରଥ ଏବଂ ଅନନ୍ୟା ।

## ଅଭିନୟ
* ଅଭିଶେକ ରଥ
* ଅନନ୍ୟା
* ଆର୍. କେ.
* ଉତ୍ତମ ମହାନ୍ତି
* ରାଣୀ ପ୍ରିୟଦର୍ଶିନୀ
* ଅସିତ ପତି
* ଅଜିତ ଦାସ
* ମନୀଷା ମିଶ୍ର
* ସରୋଜ ଦାସ
* କାଳୀ
* କୁଲୁ
* ଦେବ
* ଅଶୋକ
* ପ୍ରତାପ
* ପ୍ରିୟଙ୍କା
* ପ୍ରିନ୍ସ
* ଆର୍ଯ୍ୟନ
* ବିଷ୍ଣୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ହେମିସ୍ ଜାତୀୟ ଉଦ୍ୟାନ

**ହେମିସ୍ ଜାତୀୟ ଉଦ୍ୟାନ** ଭାରତର ଜାମୁ ଓ କାଶ୍ମୀର ରାଜ୍ୟର ପୂର୍ବ-ଲଦାଖ ଅଞ୍ଚଳରେ ଅବସ୍ଥିତ । ଜାତୀୟ ଉଦ୍ୟାନଟି ସମୁଦ୍ରପତନରୁ ୩୦୦୦-୬୦୦୦ ମିଟର୍ ଉଚ୍ଚରେ ଅବସ୍ଥିତ । ହିମ କଲରାପତ୍ରିଆ ବାଘ (ଈଂରାଜୀରେ snow leopard) ପାଇଁ ଏହି ଜାତୀୟ ଉଦ୍ୟାନ ବିଶ୍ୱ ପ୍ରସିଦ୍ଧ । ବିଶ୍ୱର ସମସ୍ତ ସଂରକ୍ଷିତ ତୁଷାର ଚିତାବାଘ ଅଭୟାରଣ୍ୟକୁ ତୁଳନା କଲେ ହେମିସ୍ ଉଦ୍ୟାନରେ ଏମାନଙ୍କ ଘନତା ସର୍ବାଧିକ । 

## ଇତିହାସ
## ଭୂଗୋଳ ଓ ପରିବେଶ
### ବନ୍ୟଜନ୍ତୁ
### ଉଦ୍ଭିଦ
## ପାରିବେଶିକ ସମସ୍ୟା
## ପର୍ଯ୍ୟଟନ
ଜାତୀୟ ଉଦ୍ୟାନ ମଧ୍ୟରେ କୌଣସି ପକ୍କା ସଡ଼କ ତିଆରି କରାଯାଇନାହିଁ । ଜୁନ୍‍ରୁ ଅକ୍ଟୋବର ମାସ ମଧ୍ୟରେ ଜାତୀୟ ଉଦ୍ୟାନରେ ପାଦରେ ଚାଲି ଚାଲି ବୁଲିବା (ଟ୍ରେକିଂ କରିବା) ପାଇଁ ଅନେକ କଚ୍ଚା ସଡ଼କ ରହିଛି । ଶୀତ ଋତୁ ସରି ଆସିବା ବେଳ ହେଉଛି ହିମ କଲରାପତ୍ରିଆ ବାଘ (ସ୍ନୋ ଲେପର୍ଡ୍) ଦେଖିବା ପାଇଁ ପ୍ରକୃଷ୍ଟ ସମୟ । ପ୍ରତିବର୍ଷ ଗ୍ରୀଷ୍ମ ଋତୁରେ ହେମିସ୍ ବୌଦ୍ଧବିହାରରେ ହେମିସ୍ ଉତ୍ସବ ପାଳିତ ହୁଏ । ଏହି ସମୟରେ ସାମୟିକ ଆଶ୍ରୟସ୍ଥଳୀ ପ୍ରତିଷ୍ଠାକୁ କିନ୍ତୁ ପାରୁ ପର୍ଯ୍ୟନ୍ତ ନିୟନ୍ତ୍ରଣ କରିବାକୁ ଚେଷ୍ଟା କରାଯାଏ । 

* ନିକଟତମ ବିମାନବନ୍ଦର : ଲେହର କୁଶୋକ ବକୁଳ ରିଂପୋଛେ ବିମାନବନ୍ଦର (ପ୍ରାୟ ୫ କି.ମି. ଦୂର)
* ନିକଟତମ ରେଳ ଷ୍ଟେସନ: କଳକା, ହରିଆଣା
* ନିକଟତମ ରାଜପଥ: ଲେହ-ମନାଲି ରାଜପଥ ଓ ଜାତୀୟ ରାଜପଥ ୧D (ଶ୍ରୀନଗର-କାର୍‍ଗିଲ୍-ଲେହ) । ଉଭୟ ରାଜପଥ ଜାତୀୟ ଉଦ୍ୟାନର ଉତ୍ତର ସୀମା ନିକଟରେ ଅବସ୍ଥିତ । 
* ନିକଟତମ ସହର: ଜାତୀୟ ଉଦ୍ୟାନ ପରିସର ମଧ୍ୟରେ କେତେକ ଗାଁ ଓ ବୌଦ୍ଧ ବିହାର ରହିଛି । ନିକଟତମ ସହର ହେଉଛି ଲେହ – ପ୍ରାୟ ୧୦ କିଲୋମିଟର୍ ।

### କାଣ୍ଡା-ଲା (ଗାଣ୍ଡା-ଲା) ଗିରିପଥ
### ଚିତ୍ର ଗ୍ୟାଲେରି
## ସଂସ୍କୃତିରେ ଛାପ
ଏହି ଜାତୀୟ ଉଦ୍ୟାନର ପରିସୀମା ମଧ୍ୟରେ ଅନେକ ତିବ୍ୱତୀୟ ଗୋମ୍ପା (ବୌଦ୍ଧ ବିହାର) ଓ ପବିତ୍ର ସ୍ତୁପ ରହିଛି । ତନ୍ମଧ୍ୟରୁ ଗୋଟିଏ ହେଲା ୪୦୦ ବର୍ଷ ପୁରୁଣା ହେମିସ୍ ବୌଦ୍ଧବିହାର । ତିବ୍ୱତର ରେଶମ ସଡ଼କର ଯାତ୍ରୀମାନଙ୍କ ପାଇଁ ହେମିସ୍ ଏକ ବିଶ୍ରାମ ସ୍ଥଳ ଓ ଅନ୍ୟ କିଛି ଯାତ୍ରୀଙ୍କ ଗନ୍ତବ୍ୟ ସ୍ଥାନ ଥିଲା । ବର୍ତ୍ତମାନ ଜାତୀୟ ଉଦ୍ୟାନର ସୀମା ମଧ୍ୟରେ ପ୍ରାୟ ୧୬୦୦ ଲୋକ ବାସ କରନ୍ତି । ହେମିସ୍ ସେଚୁ ଉତ୍ସବ ସମୟରେ ବହୁ ପର୍ଯ୍ୟଟକ ଓ ତୀର୍ଥଯାତ୍ରୀ ଏଠାରେ ଏକତ୍ରିତ ହୁଅନ୍ତି । 

ତିବ୍ୱତୀୟ ବୌଦ୍ଧ ଧର୍ମାବଲମ୍ବୀଙ୍କ ପାଇଁ ହେମିସ୍ ବୌଦ୍ଧବିହାର ୪୦୦ ବର୍ଷ ଧରି ଏକ ତୀର୍ଥସ୍ଥଳ ରହି ଆସିଛି । ୧୯ଶ ଶତାବ୍ଦୀର ଶେଷ ଓ ୨୦ଶ ଶତାବ୍ଦୀର ଆରମ୍ଭରେ ନିକୋଲାସ୍ ନୋତୋୱିଚ୍ ନାମକ ଜଣେ ଋଷୀୟ ଅଭିଜାତ ପୁରୁଷ ଓ ସାମ୍ବାଦିକଙ୍କ ଲେଖା ଯୋଗୁଁ ହେମିସ୍ ବିହାର ଅନେକ ଲୋକଙ୍କ ଧ୍ୟାନ ଆକର୍ଷଣ କଲା । ଏହି ଋଷୀୟ ଜଣକ ଲେଖିଥିଲେ ଯେ ଖ୍ରୀଷ୍ଟଧର୍ମର ପ୍ରବର୍ତ୍ତକ ଯୀଶୁଖ୍ରୀଷ୍ଟ ନିଜ ଜୀବନର କିଛି ବର୍ଷ ତିବ୍ୱତ, ଲଦାଖରେ (ବିଶେଷତଃ ହେମିସ୍ ବୌଦ୍ଧବିହାରରେ) ଅତିବାହିତ କରିଥିଲେ । (ଏହାକୁ ଈଂରାଜୀରେ “Lost years of Jesus” କୁହନ୍ତି)

ହେମିସ୍ ଜାତୀୟ ଉଦ୍ୟାନ, ହେମିସ୍ ବୌଦ୍ଧବିହାର ଓ ଚାଂଥାଂ ବନ୍ୟଜୀବ ଅଭୟାରଣ୍ୟ *Riding Solo to the Top of the World* ନାମକ ଏକ ଡକ୍ୟୁମେଣ୍ଟାରୀ ଚଳଚ୍ଚିତ୍ରରେ ପ୍ରଦର୍ଶିତ ହୋଇଥିଲା ।

## ଆହୁରି ଦେଖନ୍ତୁ
* ଜିମ୍ କର୍ବେଟ୍ ଜାତୀୟ ଉଦ୍ୟାନ
* ହିମ କଲରାପତ୍ରିଆ ବାଘ (ସ୍ନୋ ଲେପର୍ଡ୍)
* ପାଂଗୋଂଗ୍ ତ୍ସୋ

## ଆଧାର
## ପୁସ୍ତକ ଆଧାର
* Management Plan Hemis High Altitude National Park, Jigmet Takpa IFS and Saleem Ul Haq.
*Hemis High Altitude National Park-Government of Jammu and Kashmir, Department of Wildlife Protection, Wildlife Division(LAHDC) Leh-Ladakh
* Chettri, Nakul.  2003.
* Ladakh: The Land and the People, By Prem Singh Jina. Published by Indus Publishing, 1996 (), ()
ନାନ୍ସି ଆନ୍ ସିନ୍ଥିଆ ଫ୍ରାନସିସ୍

**ନାନ୍ସି ଆନ୍ ସିନ୍ଥିଆ ଫ୍ରାନସିସ୍** ତାମିଲନାଡୁ ବିଧାନ ସଭାର ଜଣେ ସଦସ୍ୟ । ସେ ନିର୍ବାଚିତ ନହୋଇ ବଛା ଯାଇଥିବା ଜଣେ ସଦସ୍, ଯେ ଆଙ୍ଗ୍ଲୋ-ଭାରତୀୟ ଗୋଷ୍ଠୀକୁ ପ୍ରତିନିଧିତ୍ୱ କରନ୍ତି । ପେଶାରେ ସେ ଜଣେ ଡାକ୍ତର ଓ ମଦୁରାଇରେ ଥିବା ମିନାକ୍ଷୀ ମିଶନ୍ ଚିକିତ୍ସାଳୟ ଓ ସନ୍ଧାନ କେନ୍ଦ୍ର ।

## ଆଧାର
ସ୍କ୍ୱାମସ ସେଲ ଚର୍ମ କର୍କଟ

**ସ୍କ୍ୱାମସ ସେଲ ଚର୍ମ କର୍କଟ**, ଅନ୍ୟ ନାମ **କ୍ୟୁଟାନିଅସ ସ୍କ୍ୱାମସ ସେଲ କାର୍ସିନୋମା** ବା **ସିଏସସିସି** (**Squamous-cell skin cancer** or Cutaneous squamous cell carcinoma or cSCC) ସ‌ହିତ ବାସାଲ ସେଲ କାର୍ସିନୋମା ଓ ମେଲାନୋମା ରୋଗ ଗୁଡ଼ିକ ମୂଖ୍ୟ ଚର୍ମ କର୍କଟ ରୋଗ ଭାବରେ ପରିଚିତ । ଏହା କାତିମୟ ପୃଷ୍ଠ ଥିବା ଏକ ଗୋଟାଳି ଆକାରରେ ଦେଖାଯାଏ ଓ ଏହା ଉପରେ ଏକ ଘାଆ (ulcer) ମଧ୍ୟ ହୋଇପାରେ । ମାସାଧିକ କାଳ ରହିବା ପରେ ଏହା ଜଣାଯାଏ ।

ସୂର୍ଯ୍ୟ ରଶ୍ମୀରୁ ଆସୁଥିବା ଅଲଟ୍ରାଭାୟୋଲେଟ ରଶ୍ମୀ (ultraviolet light) ଏହି ରୋଗ ସଙ୍କଟ ସୃଷ୍ଟିର କରେ । ମୋଟ ଅଲଟ୍ରାଭାୟୋଲେଟ ରଶ୍ମୀ ସଂସ୍ପର୍ଶ ପରିମାଣ ଅନୁସାରେ ଏହି ସଙ୍କଟ ରହେ । ଅଲଟ୍ରାଭାୟୋଲେଟ ରଶ୍ମୀର ଏକ ନୂତନ ସ୍ରୋତ ଭାବରେ ଟାନିଙ୍ଗ ବେଡ (Tanning beds) ପରିଚିତ ହୋଇଛି । 
ଚର୍ମ ପରୀକ୍ଷା ଓ ତନ୍ତୁ ବାୟୋପ୍ସି (tissue biopsy) କରି ଏହି ରୋଗ ନିର୍ଣ୍ଣୟ କରାଯାଏ ।
 

ସ୍କ୍ୱାମସ ସେଲ ଚର୍ମ କର୍କଟ ରୋଗରୁ ମୁକ୍ତି ପାଇବା ନିମନ୍ତେ ସନସ୍କ୍ରିନ (sunscreen) ବ୍ୟବ‌ହାର ଓ ଅଲଟ୍ରାଭାୟୋଲେତ ରଶ୍ମୀ ସଂସ୍ପର୍ଶରୁ ଦୂରରେ ରହିବା ଆବଶ୍ୟକ । ଅପରେଶନ କରି ଏହା ନିଷ୍କାସିତ କରାଯାଏ । ରୋଗ ବିସ୍ଥାପିତ ହୋଇଥିଲେ କେମୋଥେରାପି (chemotherapy) ବା ବାୟୋଲୋଜିକ ଥେରାପି (biologic therapy) ଦିଆଯାଇପାରେ ।  ଯୁକ୍ତରାଷ୍ଟ୍ର ଆମେରିକାରେ ୧୨% ମହିଳା ଓ ୭% ପୁରୁଷ ଏହି ରୋଗରେ ପୀଡ଼ିତ ଥିଲେ । ଏହାର ପୂର୍ବାନୁମାନ ଭଲ ଥିଲେ ମଧ୍ୟ ବିସ୍ଥାପିତ ରୋଗ ଥିଲେ ୩୪ % ରୋଗୀଙ୍କର ଆୟୁଷ ପ୍ରାୟ ୫ ବର୍ଷ (five-year survival) ରହେ ।  ସଫଳ ଚିକିତ୍ସା ପରେ ମଧ୍ୟ ପୁନର୍ବାର ଏହି ରୋଗ ସଙ୍କଟ ରହେ ।

## ଆଧାର 
## External links 
*Information on Squamous Cell Carcinoma from The Skin Cancer Foundation
*DermNet NZ: Squamous cell carcinoma
*Squamous cell carcinoma in transplant recipients
*Including TCC, CIS and papillary tumour SCC

ଶ୍ରେଣୀ:ଚିକିତ୍ସା ବିଜ୍ଞାନ
ହୀନା ଗ୍ୟାଭିଟ୍

**ଡଃ ହୀନା ଗ୍ୟାଭିଟ୍** ମହାରାଷ୍ଟ୍ରର ଜଣେ ଭାରତୀୟ ଜନତା ଦଳର ରାଜନୀତିଜ୍ଞ । ସେ ୧୬ତମ ଲୋକ ସଭାରେ ନନ୍ଦରବାର ଲୋକ ସଭା ନିର୍ବାଚନ ମଣ୍ଡଳୀକୁ ପ୍ରତିନିଧିତ୍ୱ କରିଥିଲେ ।

## ପେଶାଗତ ଜୀବନ
ଡଃ ବିଜୟକୁମାର ଗ୍ୟାଭିଟ୍‌ଙ୍କ ଝିଅ ଡଃ ହୀନା ଗ୍ୟାଭିଟ୍, ଭାରତୀୟ ଜନତା ଦଳର ବର୍ତ୍ତମାନ ଓ ଜାତୀୟ କଂଗ୍ରେସ୍ ଦଳର ପୁର୍ବତ୍ତନ ରାଜନୀତିଜ୍ଞ । ପେଶାରେ ସେ ଜଣେ ଡ଼ାକ୍ତର ।

## ରାଜନୈତିକ ଜୀବନ
୨୦୧୪ ଲୋକ ସଭା ନିର୍ବାଚନରେ ସେ ନଅ ଥର ଏମ୍‌ପି ଥିବା ମାଣିକରାଓ ହୋଦଲ୍ୟା ଗ୍ୟାଭିଟ୍‌ଙ୍କୁ ପରାସ୍ତ କରିଥିଲେ । ମାଣିକରାଓ ଭାରତୀୟ ଜାତୀୟ କଂଗ୍ରେସ୍ ତରଫରୁ ୧୯୬୭ ମସିହାରୁ ସେହି ଆସନ ଜିତି ଆସୁଥିଲେ । ହୀନାଙ୍କର ବିଜୟ ତୁଳନା ୧୦୬୯୦୫ ଭୋଟ୍ ଥିଲା ।

ରକ୍ଷା ଖାଡ୍‌ସେଙ୍କ ସ‌ହ ସେ ୧୬ତମ ଲୋକ ସଭାରେ ସର୍ବକନିଷ୍ଠ ଏମ୍‌ପି ଥିଲେ ।

## ଆଧାର
ରାଜାଜୀ ଜାତୀୟ ଉଦ୍ୟାନ

**ରାଜାଜୀ ଜାତୀୟ ଉଦ୍ୟାନ** ଉତ୍ତର ଭାରତର ଜାତୀୟ ଉଦ୍ୟାନ ଓ ବ୍ୟାଘ୍ର ଅଭୟାରଣ୍ୟମାନଙ୍କ ମଧ୍ୟରୁ ଗୋଟିଏ । ଏହି ଜାତୀୟ ଉଦ୍ୟାନ ନିମ୍ନ ହିମାଳୟର ସିୱାଲିକ୍ ପର୍ବତଶ୍ରେଣୀରେସ୍ଥିତ । ଜାତୀୟ ଉଦ୍ୟାନଟି ୮୨୦ (କି.ମି.)୨ କ୍ଷେତ୍ରଫଳ ବିଶିଷ୍ଟ

ଚକ୍ରବର୍ତ୍ତୀ ରାଜଗୋପାଳଚାରୀଙ୍କ (*ରାଜାଜୀ*) ନାମାନୁସାରେ ଏହି ଜାତୀୟ ଉଦ୍ୟାନକୁ ନାମିତ କରାଯାଇଛି । ରାଜଗୋପାଳଚାରୀ ଜଣେ ସ୍ୱାଧୀନତା ସଂଗ୍ରାମୀ, ଭାରତର ଶେଷ ଗଭର୍ଣ୍ଣର୍-ଜେନେରାଲ୍ ଥିଲେ । ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତ ରତ୍ନ ପୁରସ୍କାର ପାଇବାରେ ପ୍ରଥମ ବ୍ୟକ୍ତି ହେଉଛନ୍ତି ରାଜଗୋପାଳଚାରୀ । (୧୯୫୪ ମସିହା)

## ବାଘ ଅଭୟାରଣ୍ୟ ମାନ୍ୟତା 
୧୫ ଅପ୍ରେଲ୍ ୨୦୧୫ ମସିହାରେ କର୍ଣ୍ଣାଟକର କୁଦ୍ରେମୁଖ ଓ ଉତ୍ତରାଖଣ୍ଡର ରାଜାଜୀ ଉଦ୍ୟାନକୁ ବ୍ଆଘ୍ର ଅଭୟାରଣ୍ୟର ମାନ୍ୟତା ପ୍ରଦାନ କରାଗଲା । ଫଳରେ ରାଜାଜୀ ଉତ୍ତରାଖଣ୍ଡର ଦ୍ୱିତୀୟ ବ୍ୟାଘ୍ର ଅଭୟାରଣ୍ୟ ଭାବେ ଉଭା ହେଲା ।

## ଉଦ୍ଭିଦ 
ଉତ୍ତରକୁ ସିୱାଲିକ୍ ଓ ଦକ୍ଷିଣକୁ ଗାଙ୍ଗେୟ ସମତଳ ଭୂମି ମଧ୍ୟରେ ରାଜାଜୀ ଜାତୀୟ ଉଦ୍ୟାନ ଅବସ୍ଥିତ । ଏଠାରେ ପର୍ଣ୍ଣମୋଚୀ ଅରଣ୍ୟ, ପାଇନ୍ ଅରଣ୍ୟ, ବୁଦାଳିଆ ଜଙ୍ଗଲ ଓ ବିସ୍ତୃତ ତୃଣଭୂମିମାନ ରହିଛି । ଘଞ୍ଚ ଅରଣ୍ୟ ବିବିଧ ପ୍ରଜାତିର ବନ୍ୟଜନ୍ତୁରେ ପରିପୂର୍ଣ୍ଣ । ଏପରି ବିବିଧତାର ପ୍ରଧାନ କାରଣ ହେଲା ଏଠାକାର ଭୌଗୋଳିକ ଗଠନ ଓ ଅରଣ୍ୟମାନଙ୍କ ବିବିଧତା । ରୋହିଣୀ, ଶିଶୁ, ଶାଳ, ପଳାଶ, ଅର୍ଜୁନ, ଖଇର, ବାଉଁଶ, ଶିମୁଳି, ବନ୍ଦନ, ଅଁଳା, Ehretia, ବରକୋଳି, ବେଲ, କୋକରା, କାଞ୍ଚନ ଆଦି ବୃକ୍ଷରେ ଏହି ଜାତୀୟ ଉଦ୍ୟାନର ସବୁଜିମା ପ୍ରସ୍ଫୁଟିତ ହୋଇଛି । 

File:Rajaji National Park, Haridwar 2.jpg|ରାଜାଜୀ ଜାତୀୟ ଉଦ୍ୟାନର ଜଙ୍ଗଲ
File:Meditation chambers at the old Maharishi Mahesh Yogi Ashram, now in ruins, Muni Ki Reti.jpg|ଜାତୀୟ ଉଦ୍ୟାନ ହେବା ପୂର୍ବରୁ ଋଷିଙ୍କ ଧ୍ୟାନ ପାଇଁ ନିର୍ମିତ କୁଟୀର ଏବେ ଅବହେଳିତ ଓ ପରିତ୍ୟକ୍ତ
File:Sunset at Rajaji National Park.jpg|ରାଜାଜୀ ଉଦ୍ୟାନରେ ସୂର୍ଯ୍ୟାସ୍ତ
File:Swiming pool of Elephants.jpg|ବଣ ମଧ୍ୟରେ ରହିଥିବା ଏକ ବିରାଟ ହ୍ରଦ
File:Grassland Chilla Range.jpg|ବିସ୍ତୀର୍ଣ୍ଣ ତୃଣଭୂମି

## ବନ୍ୟଜନ୍ତୁ 
ରାଜାଜୀ ଜାତୀୟ ଉଦ୍ୟାନର ଜଙ୍ଗଲ ଅତି ଘଞ୍ଚ ଓ ଚିର ହରିତ୍ । ତେଣୁ ଏଠାକାର ଅଧିବାସ ବହୁ ପ୍ରଜାତିର ଜୀବଙ୍କ ଘର ପାଲଟିଛି ।  ରାଜାଜୀ ଜାତୀୟ ଉଦ୍ୟାନ ଭାରତରେ ମହାବଳ ବାଘ ଓ ହାତୀଙ୍କ ଭୌଗୋଳିକ ବ୍ୟାପ୍ତିର ଦକ୍ଷିଣ-ପଶ୍ଚିମ ସୀମା । ଏହି ଜାତୀୟ ଉଦ୍ୟାନ ଏହାର ହାତୀଙ୍କ ପାଇଁ ଖ୍ୟାତ । ପାର୍ବତୀୟ ଛେଳି ଗୋରାଲ୍ ଏଠାକାର ଅନ୍ୟ ଏକ ଉଲ୍ଲେଖଯୋଗ୍ୟ ପ୍ରଜାତି । ପାର୍ବତୀୟ ପାଇନ୍ ଜଙ୍ଗଲର ଢାଲୁଆ ଅଞ୍ଚଳରେ ଗୋରାଲ୍ ଛେଳିମାନେ ରହନ୍ତି । ହାତୀ ଓ ଗୋରାଲ୍ ଛଡ଼ା ରାଜାଜୀ ଉଦ୍ୟାନରେ ଚିତଲ୍ ହରିଣ (ପ୍ରାୟ ୨୫୦ଟି), ସମ୍ବର ହରିଣ, କୁଟୁରା, କୁଜି ହରିଣ, ନୀଳଗାଈ, ବାର୍‍ହା ଓ ଭାଲୁ ମଧ୍ୟ ଦେଖିବାକୁ ମିଳନ୍ତି । ତେବେ ଏହି ଜୀବମାନେ କ୍ୱଚିତ୍ ଦୃଷ୍ଟିଗୋଚର ହୁଅନ୍ତି । ପାତି ମାଙ୍କଡ଼ ଓ ହନୁ ମାଙ୍କଡ଼ ଏଠାକାର ଅନ୍ୟ ଦୁଇଟି ସର୍ବବ୍ୟାପୀ ପ୍ରଜାତି । ରାଜାଜୀ ଜାତୀୟ ଉଦ୍ୟାନର ଖାଦ୍ୟ ଶୃଙ୍ଖଳରେ ମହାବଳ ବାଘ ଓ କଲରାପତରିଆ ବାଘ ସର୍ବୋଚ୍ଚ ପ୍ରାଣୀ । ଚିତା ବିରାଡ଼ି, ବଣଭୁଆ, କଟାସ, ମାର୍ଟେନ୍, ବିଲୁଆ, ହେଟାବାଘ ଓ କୋକିଶିଆଳୀ ଇତ୍ୟାଦି ପ୍ରଜାତିର ସ୍ତନ୍ୟପାୟୀ ପ୍ରାଣୀ ପରି ପ୍ରାଣୀ ମଧ୍ୟ ରାଜାଜୀ ଉଦ୍ୟାନରେ ଦେଖିବାକୁ ମିଳନ୍ତି । ଜାତୀୟ ଉଦ୍ୟାନର ଉଚ୍ଚ ଅଂଶରେ ହିମାଳୟ ଭାଲୁ ରହିବା ଜଣାପଡ଼ିଛି । ରାଜାଜୀ ଉଦ୍ୟାନର ମୁଖ୍ୟ ପ୍ରାଣୀଙ୍କ ଏକ ତାଲିକା ନିମ୍ନରେ ପ୍ରଦତ୍ତ ହେଲା : 

ରାଜାଜୀ ଜାତୀୟ ଉଦ୍ୟାନ ମଧ୍ୟରେ ୩୧୫ରୁ ଅଧିକ ପ୍ରଜାତିର ପକ୍ଷୀ ବାସ କରନ୍ତି । ତେବେ ଉଦ୍ୟାନ ଆଖପାଖର ପ୍ରଶସ୍ତ ଅଞ୍ଚଳରେ ୫୦୦ରୁ ଅଧିକ ପ୍ରଜାତିର ପ୍ରବାସୀ ଓ ମୂଳ ନିବାସୀ ପକ୍ଷୀ ଦେଖିବାକୁ ପାଇବା ।

୨୦୧୫ ମସିହାରେ ବନ ବିଭାଗର କ୍ଷେତ୍ର କର୍ମଚାରୀମାନେ ନଭେମ୍ବର ମାସର ଦରମା ମିଳିବାରେ ବିଳମ୍ବ ହେବା ଯୋଗୁଁ ବିକ୍ଷୋଭ କରିଥିଲେ ଓ ରାଜାଜୀ ଜାତୀୟ ଉଦ୍ୟାନରେ ବାଘଗଣତି ପ୍ରକ୍ରିୟାରେ ସହଯୋଗ ନକରିବା ପାଇଁ ନିଷ୍ପତ୍ତି ନେଇଥିଲେ ।

## ଆଧାର
https://rajajitigerreserve.in/about.php
ସୁନ୍ଦରଗଡ଼ର ସଲମାନ୍ ଖାନ୍

**ସୁନ୍ଦରଗଡ଼ର ସଲମାନ୍ ଖାନ୍**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ରଜ ସମୟରେ ମୁକ୍ତିଲାଭ କରିଥିଲା । ତରଙ୍ଗ ସିନେ ପ୍ରଡକ୍ସନ ନିର୍ମାଣ କରିଥିଲା ଏହି କଥାଚିତ୍ରଟି । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଏବଂ ନବାଗତା ଅଭିନେତ୍ରୀ ଦିବ୍ୟା ମହାନ୍ତି । ଏବଂ ପରେ ଦକ୍ଷିଣ ଭାରତୀୟ କଥାଚିତ୍ର ଓ ଧାରାବାହିକରେ ଅଭିନୟ କରିଥିଲେ । ବବି ମିଶ୍ର, ପପୁ ପମ ପମ, ମିହିର ଦାସ, ଉଷସୀ ମିଶ୍ର ସାତ୍ୟକି ମିଶ୍ର, ପୁଷ୍ପା ପଣ୍ଡା, କାଳିଆ, ତ୍ରିଭୁବନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ବାବୁଶାନ୍
* ଦିବ୍ୟା ମହାନ୍ତି
* ବବି ମିଶ୍ର - ନାୟକ ମର୍ଦରାଜ
* ପପୁ ପମ ପମ
* ମିହିର ଦାସ
* ଉଷସୀ ମିଶ୍ର
* ପୁଷ୍ପା ପଣ୍ଡା
* ସାତ୍ୟକି ମିଶ୍ର
* କ୍ରିଷ୍ଣା କର - ପ୍ରଳୟ ମର୍ଦ୍ଦରାଜ
* କାଳିଆ
* ତ୍ରିଭୁବନ ପଣ୍ଡା
* ଅନନ୍ତ ଆଚାର୍ଯ୍ୟ
* ଶୁଭ୍ରାଂଶୁ ନାୟକ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ବିଶ୍ୱଜିତ, ସତ୍ୟଜିତ ପ୍ରଧାନ, ଅମ୍ରିତା, ରଶ୍ମିତା, ସରୋଜ ପ୍ରଧାନ, ଜାଗୃତି ମିଶ୍ର, ତାରିକ୍ ଅଜିଜ୍, ପାମେଲା ଜୈନ, ସୋୟମ୍ ପାଢ଼ୀ, ସୋହିନୀ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର